title: Id-Direttiva Tal-Kunsill 96/26/KE tad-29 ta’ April 1996 dwar dħul għall-impjieg ta’ operatur ta’ trasport ta’ merkanzija bit-triq u operatur ta’ trasport ta’ passiġġieri bit-triq u r-rikonoxximent reċiproku ta’ diplomi, ċertifikati u evidenza oħra ta’ kwalifiki formali intenzjonati li jiffaċilitaw għal dawn l-operaturi d-dritt tal-libertà li jistabbilixxu ħidmiet ta’ trasport nazzjonali jew internazzjonali

text:
Avviż Legali Importanti

|

31996L0026

Official Journal L 124 , 23/05/1996 P. 0001 - 0010

		Id-Direttiva tal-Kunsill 96/26/KEtad-29 ta’ April 1996dwar dħul għall-impjieg ta’ operatur ta’ trasport ta’ merkanzija bit-triq u operatur ta’ trasport ta’ passiġġieri bit-triq u r-rikonoxximent reċiproku ta’ diplomi, ċertifikati u evidenza oħra ta’ kwalifiki formali intenzjonati li jiffaċilitaw għal dawn l-operaturi d-dritt tal-libertà li jistabbilixxu ħidmiet ta’ trasport nazzjonali jew internazzjonaliIL-KUNSILL TA’ L-UNJONI EWROPEA,Wara li kkunsidra t-Trattat li jistabbbilixxi l-Komunità Ewropea, u b’mod partikolari l-Artikolu 75 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Kumitat Ekonomiku u Soċjali [2],Filwaqt li jaġixxi bi qbil mal-proċedura li hemm referenza għaliha fl-Artikolu 189ċ tat-Trattat [3],Billi d-Direttiva tal-Kunsill 74/561/KEE tat-12 ta’ Novembru 1974 għad-dħul fl-impjieg ta’ operatur tat-triq ta’ trasport tal-merkanzija f’ħidmiet nazzjonali u internazzjonali [4], id-Direttiva tal-Kunsill 74/562/KEE tat-12 ta’ Novembru 1974 għad-dħul fl-impjieg ta’ operatur tat-triq għat-trasport tal-passiġġieri f’ħidmiet nazzjonali u internazzjonali ta’ trasport [5] u d-Direttiva tal-Kunsill 77/796/KEE tat-12 ta’ Diċembru 1977 li l-għan tagħha u r-rikonoxximent reċiproku ta’ diplomi, ċertifikati u evidenza oħra ta’ kwalifiki formali għall-operaturi ta’ trasport tal-merkanzija u operaturi tat-trasport tal-passiġġieri bit-triq, inkluż miżuri intenzjonati sabiex effettivament iħeġġu dawn l-operaturi sabiex jeżerċitaw id-dritt tagħhom tal-libertà ta’ stabbiliment [6] ġew sostanzjalment emendati f’diversi okkażżjonijiet; billi għar-raġunijiet ta’ razzjonalità u ċarezza, it-tali Direttivi għandhom ikunu konsolidati f’test wieħed;Billi l-organizzazzjoni tas-suq tat-trasport huwa wieħed mill-fatturi essenzjali ta’ l-implimentazzjoni tal-politika ta’ trasport komuni li hemm provvediment dwaru fit-Trattat;Billi l-adozzjoni ta’ miżuri mmirati sabiex jiġu kkordinati l-kundizzjonijiet għad-dħul ta’ l-impjiegi tat-tagħbija fit-triq jew ta’ l-operaturi tat-trasport ta’ passiġġieri bit-triq (minn hawn’ il quddiem irreferuti bħala "operatur tat-trasport bit-triq" huwa probabbli li jiffavorixxi l-eżercizzju effettiv tad-dritt ta’ l-istabbiliment ta’ dawk l-operaturi;Billi huwa meħtieġ li jipprovdi għall-introduzzjoni ta’ regoli komuni għad-dħul fl-impjieg ta’ operatur tat-trasport bit-triq f’ħidmiet nazzjonali u internazzjonali ta’ trasport sabiex jassigura li tali operaturi huma kkwalifikati aħjar, għalhekk qed jikkontribwixxu għar-razzjonalizzazzjoni tas-suq, titjib fil-kwalità tas-servizz ipprovdut, fl-interess ta’ l-utenti, l-operaturi u l-ekonomija fit-total tagħha, u għal sigurtà akbar fit-triq;Billi, għalhekk, ir-regoli tad-dħul fl-impjieg ta’ operatur tat-trasport bit-triq għandu jkopri kondotta tajba, pożizzjoni finanzjarja u l-kompetenza professjonali ta’ l-operaturi;Billi, madankollu mhuwiex meħtieġ li f’dawn ir-regoli komuni jkunu inklużi ċertu tip ta’ trasport li huma ta’ importanza ekonomika limitata;Billi, mill-1 ta’ Jannar 1993, aċċess għas-suq ta’ ħidmiet ta’ trasport ta’ merkanzija transfruntier fit-triq kien irregolat minn sistema ta’ liċenzji tal-Komunità maħruġa fuq bażi ta’ kriterja kwalitattiva;Billi, fir-rigward tal-ħtieġa ta’ mġieba tajba, huwa meħtieġ, sabiex is-suq ikun effettivament ri-organizzat, li d-dħul għall-impjieg ta’ operatur tat-trasport bit-triq ikun kondizzjonali uniformalment fuq li l-applikant ma jkollu l-ebda kundanna għal offizi kriminali serji, li jinkludu offizi ta’ natura kummerċjali, li ma jkunx ġie ddikjarat mhux f’siktu sabiex isegwi ix-xogħol u jkun konformi mar-regolamenti applikabbli għall-operatur tat-trasport bit-triq;Billi, fir-rigward tal-ħtieġa ta’ pożizzjoni finanzjarja xierqa, huwa meħtieġ, b’mod partikolari li tassigura trattament ugwali ta’ l-impenji fl-Istati Membri varji, sabiex jiġu stipulati ċerti kriterji li għandhom ikunu sodisfatti mill-operaturi tat-trasport;Billi, fir-rigward ta’ kondotta u pożizzjoni finanzjarja tajba, ikun xieraq li jiġu rikonoxxuti d-dokumenti rilevanti maħruġa mill-awtorità kompetenti fil-pajjiz ta’ l-oriġini jew tal-pajjiz minn fejn ġej l-operatur ta’ trasport bit-triq bħala prova suffiċjenti għad-dħul għall-attivitajiet ikkonċernati ta’ l-Istat Membru ospitanti;Billi, fir-rigward ta’ kompetenza professjonali, huwa rakkomandabbli li jiġi stipulat li l-applikant operatur tat-trasport bit-triq juri tali kompetenza billi jgħaddi minn eżami bil-miktub imma li Stati Membri jistgħu jeżentaw tali applikant minn eżami bħal dak jekk jipprovdi prova suffiċjenti ta’ esperjenza prattika;Billi, fir-rigward ta’ kompetenza professjonali, iċ-ċertifikati maħruġa skond id-dispożizzjonijiet tal-Komunità fuq dħul għall-impjieg ta’ operatur tat-trasport bit-triq għandu jkun rikonoxxut bħala prova suffiċjenti mill-Istat Membru ospitanti;Billi, dispożizzjonijiet għandhom isiru għal sistema ta’ għajnuna reċiproka bejn l-Istati Membri għall-iskop li tiġi applikata din id-Direttiva;Billi din id-Direttiva m’għandhiex taffetwa l-obbligazzjonijet ta’ l-Istati Membri rigward il-limiti taż-żmien għall-implimentazzjoni jew l-applikazzjoni tad-Direttivi stabbiliti fl-Anness II, il-parti B,ADOTTA DIN ID-DIRETTIVA:IT-TITOLU IDħul fl-impjieg ta’ operatur tat-trasport bit-triqL-Artikolu 11. Dħul fl-impjieg ta’ operatur ta’ trasport tal-merkanzija bit-triq jew operatur tat-trasport tal-passiġġieri bit-triq għandu jkun irregolat bid-dispożizzjonijiet adottati mill-Istati Membri skond ir-regoli komuni li jinsabu f’din id-Direttiva.2. Għall-iskopijiet ta’ din id-Direttiva:"l-impjieg ta’ operatur ta’ trasport tal-merkanzija bit-triq"  għandu jfisser l-attività ta’ kull impriża li tittrasporta oġġetti għall-kiri jew bi gwadann permezz ta’ jew vettura bil-mutur komplut minnha nnifisha jew b’għaqda ta’ vetturi mqabbda flimkien."l-impjieg ta’ l-operatur tat-trasport tal-passiġġieri bit-triq"  għandu jfisser l-attività ta’ kull impriża li taħdem permezz ta’ vetturi bil-mutur kostruwiti u mgħammra b’mod li huma addattati li jġorru aktar minn disa’ persuni — inkluż is-sewwieq — u maħsuba għal dak il-għan, servizz ta’ trasport tal-passiġġieri għall-pubbliku jew għal kategoriji speċifiċi ta’ utenti bi ħlas mill-persuna trasportata jew mill-organizzatur tat-trasport,"impriża"  għandha tfisser kwalunkwe persuna naturali, kwalunkwe persuna legali, kemm jekk għall-profitt jew le, kull assoċjazzjoni jew grupp ta’ persuni mingħajr personalità legali, kemm jekk bi profitt jew le, jew kwalunkwe korp uffiċjali, kemm jekk għandu l-personalità legali tiegħu jew dipendenti fuq awtorità li jkollha tali personalità.L-Artikolu 21. Din id-Direttiva ma tapplikax għal impenji ngaġġati fl-impjieg ta’ operatur ta’ trasport tal-merkanzija bit-triq permezz ta’ vetturi li t-tagħbija permissibli tagħhom ma teċċedix 3,5 tunnellati jew li l-piz totali mgħobbi permissibli tagħhom ma jeċċedix is-6 tunnellati. L-Istati Membri jistgħu, madankollu, inaqqsu l-limiti imsemmija għal kull jew uħud mill-kategoriji tal-ħidmiet tat-trasport.2. L-Istati Membri jistgħu, wara konsultazzjoni mal-Kummissjoni, jeżentaw mill-applikazzjoni ta’ kull jew uħud mid-dispożizzjonijiet ta’ din id-Direttiva impenji ta’ trasport tal-merkanzija bit-triq ingaġġati esklussivament f’ħidmiet ta’ trasport nazzjonali li għandhom impatt minuri fis-suq tat-trasport minnħabba li:- in-natura ta’ l-oġġetti mgħobbija, jew- id-distanza qasira involuta.Fil-kaz ta’ ċirkostanzi imprevedibbli, l-Istati Membri jistgħu jagħtu eżenzjoni temporanja sakemm jintemmu l-konsultazzjonijiet mal-Kummissjoni.3. Stati Membri jistgħu, wara konsultazzjoni mal-Kummissjoni, jeżentaw mill-applikazzjoni ta’ kull jew uħud mid-dispożizzjonijiet ta’ din id-Direttiva impenji ingaġġati esklussivament fuq ċerti servizzi tat-trasport tal-passiġġier għal skopijiet mhux kummerċjali jew minnħabba li jkollu l-mpjieg ewlieni apparti minn dak ta’ operatur tat-trasport tal-passiġġieri bit-triq, b’mod li l-ħidmiet tagħhom għandhom impatt minuri fis-suq ta’ trasport.L-Artikolu 31. Impriżi li jixtiequ li jingaġġaw fl-impjieg ta’ operatur tat-trasport bit-triq għandhom:(a) ikunu ta’ kondotta tajba;(b) ikunu ta’ pożizzjoni finanzjarja xierqa;(ċ) jissodisfaw il-kundizzjoni ta’ kompetenza professjonali.Meta l-applikant huwa persuna naturali u ma jissodisfax ir-rekwiżit (ċ), l-awtoritajiet kompetenti jistgħu madankollu jippermettu li jagħmel l-impjieg ta’ operatur tat-trasport fit-triq basta jagħti lill-imsemmija awtoritajiet nomina ta’ persuna oħra, li tissodisfa r-rekwiżiti (a) u (ċ), li treġġi kontinwament u effettivament il-ħidmiet tat-trasport ta’ l-impriża.Meta l-applikant m’huwiex persuna naturali:- ir-rekwiżit (a) għandu jkun issodisfat mill-persuna jew persuni li kontinwament u effettivament treġġi l-ħidmiet tat-trasport ta’ l-impriża. L-Istati Membri jistgħu jeħtieġu li persuni oħra fl-impriża wkoll jissodisfaw dan ir-rekwiżit.- ir-rekwiżit (ċ) għandu jkun issodisfat mill-persuna jew persuni li għalihom saret referenza fl-ewwel subinċiż.2. L-Istati Membri għandhom jistabbilixxu l-kundizzjonijiet li għandhom ikunu issodisfati mill-impriżi stabbiliti fit-territorji tagħhom sabiex jissodisfaw ir-rekwiżit ta’ kondotta tajba.Għandhom jipprovdu li t-tali rekwiżit ma jkunx issodisfat jew ma jkunx għadu aktar issodisfat, jekk il-persuna jew persuni naturali li jkunu meqjusa li jissodisfaw tali kondizzjoni permezz tal-paragrafu 1:(a) ikunu ġew ikkundannati għall-offiżi kriminali serji, inkluż offizi ta’ natura kummerċjali,(b) ikunu ġew iddikjarati mhux f’sikkithom sabiex ikompli l-impjieg ta’ operatur tat-trasport bit-triq permezz ta’ xi regoli fis-seħħ,(ċ) tkun ġiet ikkundannata dwar offizi serji u ripetuti kontra r-regoli fis-seħħ li jirrigwardjaw:- il-ħlas u l-kundizzjonijiet ta’ l-impjieg fil-professjoni, jew- trasport tal-merkanzija bit-triq jew tat-passiġġieri bit-triq, kif xieraq, partikolarment ir-regoli rrelatati mal-perjodi tas-sewqan jew mistrieħ, il-piżijiet u d-dimensjonijiet ta’ vetturi kummerċjali, sigurtà tat-triq u s-sigurtà tal-vettura.Fil-kazijiet li għalihom saret referenza taħt (a), (b) u (ċ), il-ħtieġa ta’ kondotta tajba tibqa’ mhix sodisfatta sakemm riabilitazzjoni jew kwalunkwe miżura oħra li jkollha effett ekwivalenti tkun seħħet, skond id-dispożizzjonijiet nazzjonali rilevanti eżistenti.3. (a) Pożizzjoni finanzjarja xierqa għandha tikkonsisti billi jkun hemm riżorsi biżżejjed disponibbli li jassiguraw l-istabbeliment xieraq u l-amministrazzjoni xierqa ta’ l-impriza(b) Għall-iskopijiet ta’ l-assessjar tal-pożizzjoni finanzjarja, l-awtorità kompetenti għandha tieħu konsiderazzjoni ta’: rendikonti annwali ta’ l-impriża, jekk hemm; fondi disponibbli, inkluż flus fil-bank, faċilitajiet ta’ overdraft u self; kwalsijasi assi, inkluża l-proprjetà, li jkunu disponibbli sabiex jipprovdu garanzija għall-impriża; spejjez, inklużi spejjez tax-xiri jew pagament inizzjali għall-vetturi, l-bini, l-impjant u t-tagħmir, u l-kapital tal-ħidma.(ċ) L-impriża jrid ikollha kapital disponibbli u riservi ta’ mill-inqas:- ECU 3000 għal kull vettura użata jew- ECU 150 għal kull tunnellatta tal-piz massimu awtorizzat tal-vettura tat-trasport tal-merkanzija bit-triq użati mill-impriża, jew- ECU 150 għal kull sedil tal-vetturi tat-trasport tal-passiġġieri użati mill-impriża,liema minnhom huwa l-inqas.L-Istati Membri jistgħu jidderogaw mill-ewwel subparagrafu fil-każ ta’ impriżi tat-trasport li jsegwu l-attivitajiet tagħhom esklussivament fis-suq nazzjonali.(d) Għall-iskopijiet ta’ punti (a), (b) u (ċ), l-awtoritajiet kompetenti jistgħu jaċċettaw bħala evidenza ta’ konferma jew assigurazzjoni fuq il-pożizzjoni finanzjarja mogħtija mill-bank jew minn stabbiliment ieħor ikkwalifikat. Konferma bħal din jew assigurazzjoni tista’ tingħata fil-forma ta’ garanzija tal-bank jew b’kull mezz simili ieħor.(e) Il-punti (b), (ċ) u (d) għandhom japplikaw għall-impriżi awtorizzati mill-Istat Membru, mill-1 ta’ Jannar 1990, taħt regoli nazzjonali, sabiex jidħlu f’ħidmiet ta’ l-operatur tat-trasport bit-triq.4. Il-kundizzjoni ta’ kompetenza professjonali għandha tikkonsisti fil-pussess ta’ abbiltajiet murija billi jgħaddu eżami bil-miktub, li jista’ jkollu il-format ta’ eżami multiple—choice, organizzat mill-awtorità jew korp innominat għal dan l-iskop mill-Istat Membru fis-suggetti elenkati fl-Anness I.L-Istati Membri jistgħu jeżentaw mill-eżami operaturi applikanti tat-trasport bit-triq li jkunu taw prova ta’ mill-anqas ħames snin esperjenza prattika f’livell ta’ tmexxija ta’ impriża ta’ trasport.L-Istati Membri jistgħu jeżentaw il-pussessuri ta’ ċerti diplomi avvanzati jew diplomi tekniċi li jagħtu prova ta’ tagħlim xieraq fis-suġġetti elenkati fl-Anness I li jkunu definiti minnhom milli joqogħdu għall-eżami fis-suġġetti koperti bid-diplomi.Ċertifikat maħruġ mill-awtorità jew korp li għalih saret referenza fl-ewwel subparagrafu għandu jingħata bħala prova ta’ kompetenza professjonali.L-Artikolu 4L-Istati Membri għandhom jiddeterminaw iċ-ċirkostanzi li fihom impriża tat-trasport bit-triq tista’, minkejja l-Artikolu 3(1), tkun operata fuq bażi temporanja għal perjodu massimu ta’ sena, b’estensjoni ta’ perjodu massimu ta’ sitt xhur, f’dawk il-kazijiet speċjali ġġustifikati, fil-kaz ta’ mewt, jew inkapaċità legali jew fiżika tal-persuna naturali ingaġġjata fl-impjieg ta’ operatur tat-trasport bit-triq jew ta’ persuna naturali li tissodisfa ir-rekwiżiti ta’ l-Artikolu 3(1)(a) u (ċ).L-awtoritajiet kompetenti fl-Istati Membri jistgħu, bħala eċċezzjoni u f’ċerti kazi speċjali, jawtorizzaw definitivament persuna li ma tilħaqx ir-rekwiżiti ta’ kompetenza professjonali li għaliha saret referenza fl-Artikolu 3(1)(ċ) sabiex tħaddem l-impriża ta’ trasport basta persuna bħal din ikollha tliet snin ta’ esperjenza prattika fit-tmexxija ta’ kuljum ta’ l-impriża.L-Artikolu 51. Impriżi jridu jfornu prova li qabel:- l-1 ta’ Jannar 1978 għall-Belġju, għad-Danimarka, għall-Ġermanja, għal Franza, għall-Irlanda, għall-Italja, għal-Lussemburgu, għall-Olanda u għar-Renju Unit,- l-1 ta’ Jannar 1984 għall-Greċja- l-1 ta’ Jannar 1986 għal Spanja u għall-Portugall- it-3 ta’ Ottubru 1989 għat-territorju ta’ dik li qabel kienet ir-Repubblika Demokratika tal-Ġermanja,ikunu ġew awtorizzati taħt ir-regoli nazzjonali fi Stat Membru sabiex jidħlu fl-impjieg jew ta’ trasport tal-merkanzija bit-triq jew operatur tat-trasport tal-passiġġieri bit-triq, kif xieraq, f’ħidmiet nazzjonali u/jew internazzjonali għandu jkun eżentat mill-bżonn li jforni prova li jkunu jissodisfaw id-dispożizzjonijiet ta’ l-Artikolu 3.2. Madankollu, dawk il-persuni naturali li:- wara l-31 ta’ Diċembru 1974 u qabel l-1 ta’ Jannar 1978 għall-Belġju, għad-Danimarka, għall-Ġermanja, għal Franza, għall-Irlanda, għall-Italja, għal-Lussemburgu, għall-Olanda u għar-Renju Unit,- wara l-31 ta’ Diċembru 1980 u qabel l-1 ta’ Jannar 1984 għall-Greċja,- wara l-31 ta’ Diċembru 1982 u qabel l-1 ta’ Jannar 1986 għal Spanja u l-Portugall,- wara t-2 ta’ Ottubru 1989 u qabel l-1 ta’ Jannar 1992 għat-territorju li dik li qabel kienet ir-Repubblika Demokratika tal-Ġermanja,kienu:- awtorizzati li jingaġġaw fl-impjieg jew ta’ trasport tal-merkanzija bit-triq jew ta’ operatur tat-trasport tal-passiġġieri bit-triq, kif xieraq, mingħajr ma kienu ġabu evidenza, taħt regolamenti nazzjonali, tal-kompetenzi professjonali tagħhom, jew- effetivament u kontinwament maħtura sabiex ireġġu l-ħidmiet tat-trasport ta’ l-impriża,iridu jkunu ssodisfaw il-kundizzjoni ta’ kompetenza professjonali li għaliha saret referenza fl-Artikolu 3(4) qabel:- l-1 ta’ Jannar 1980 għall-Belġju, għad-Danimarka, għall-Ġermanja, għal Franza, għal-Irlanda, għall-Italja, għal-Lussemburgu, għall-Olanda u għar-Renju Unit,- l-1 ta’ Jannar 1986 għall-Greċja- l-1 ta’ Jannar 1988 għal Spanja u l-Portugall- l-1 ta’ Lulju 1992 għat-territorju ta’ dik li qabel kienet ir-Repubblika Demokratika tal-Ġermanja.L-istess ħtieġa għandha tkun tapplika fil-każ li għalih saret referenza fit-tielet subparagrafu ta’ l-Artikolu 3(1).L-Artikolu 61. Id-deċiżjonijiet meħuda mill-awtoritajiet kompetenti ta’ l-Istati Membri skond il-miżuri adottati fuq il-bażi ta’ din id-Direttiva u li jeħtieġu l-irtirar ta’ applikazzjoni għad-dħul fl-impjieg ta’ operatur tat-trasport bit-triq għandhom jiddikjaraw ir-raġunijiet li fuqhom huma bbażati.2. L-Istati Membri għandhom jaraw li l-awtoritajiet kompetenti jirtiraw l-awtorizzazzjoni li jitkompla l-impjieg ta’ operatur tat-trasport bit-triq jekk jistabbilixxu li l-kundizzjonijiet ta’ l-Artikolu 3(1)(a), (b) jew (ċ) m’humiex aktar issodifsati. F’dan il-kaz, madankollu, għandhom iħallu żmien biżżejjed għal sostitut li jiġi appuntat.3. Fir-rigward tad-deċiżjonijiet li hemm referenza għalihom fil-paragrafi 1 u 2, l-Istati Membri għandhom jaraw li l-impriżi koperti b’din id-Direttiva huma kapaċi jiddefendu l-interessi tagħhom b’mezzi xierqa.L-Artikolu 71. Meta offiżi serji jew minuri, offiżi ripetuti kontra r-regoli li jirrregolaw it-trasport ta’ trasport tal-merkanzija bit-triq jew tal-passiġġieri bit-triq, kif xieraq, ikunu ġew imwettqa minn operaturi ta’ trasport bit-triq mhux residenti u jistgħu jwasslu għall-irtirar ta’ l-awtorizzazzjoni sabiex jipprattika bħala operatur tat-trasport bit-triq, l-Istati Membri għandhom jipprovdu l-Istat Membru li fih dak l-operatur tat-trasport bit-triq huwa stabbilit bl-informazzjoni kollha fil-pussess tagħhom rigward dawk l-offiżi u l-pieni imposti.2. Jekk xi Stat Membru jirtira l-awtorizzazzjoni sabiex jipprattika bħala operatur tat-trasport bit-triq f’ħidmiet ta’ trasport internazzjonali, għandu jinforma l-Kummissjoni, li għandha tgħaddi l-informazzjoni meħtieġa lejn l-Istati Membri konċernati3. L-Istati Membri għandhom joffru għajnuna reċiproka lil xulxin għall-iskop li tkun applikata din id-Direttiva.IT-TITOLU IIRikonoxximent reċiproku ta’ diplomi, ċertifikati u evidenza formali oħra ta’ kwalifiki formaliL-Artikolu 81. L-Istati membri għandhom, fir-rigward ta’ l-attivitajiet li hemm referenza għalihom f’din id-Direttiva, jieħdu l-miżuri kif definiti f’din id-Direttiva rigward l-istabbiliment fit-territorju tagħhom tal-persuni naturali u impriżi li hemm referenza għalihom fit-Titolu 1 tal-programm ġenerali għat-tneħħija ta’ restrizzjonijiet fuq il-libertà ta’ stabbiliment [7].2. Mingħajr preġudizzju għall-paragrafi 3 u 4, l-Istat Membru ospitanti għandu, għall-iskop ta’ dħul fl-impjieg ta’ operatur tat-trasport bit-triq, jaċċetta bħala prova suffiċjenti ta’ kondotta tajba jew ta’ ebda falliment preċedenti, estratt minn rekord ġudizzjarju, jew fin-nuqqas ta’ dan, dokument ekwivalenti maħruġ mill-awtorità kompetenti ġudizzjarja jew amministrattiva tal-pajjiz ta’ oriġini jew mill-pajjiż mnejn hu ġej l-operatur tat-trasport bit-triq, li juru li dawn ir-rekwiżiti ġew milħuqa.3. Meta l-Istat Membru ospitanti jimponi fuq iċ-ċittadini tiegħu ċerti rekwiżiti bħal kondotta tajba u prova li dawn ir-rekwiżiti ikunu issodisfati ma jistgħux ikunu miksuba mid-dokument li hemm referenza għalih fil-paragrafu 2, dak l-Istat għandu jaċċetta bħala evidenza suffiċjenti fir-rigward ta’ persuni ta’ nazzjonalità ta’ l-Istati Membri l-oħra ċertifikat maħruġ mill-awtorità ġudizzjarja jew amministrattiva kompetenti fil-pajjiz ta’ oriġini minn fejn ġej iċ-ċittadin barrani li jiddikjara li r-rekwiżiti f’dak il-każ ikunu milħuqa. Dawn iċ-ċertifikati għandhom jirrelataw għal fatti speċifiċi meqjusa bħala relevanti mill-pajjiz ospitanti.4. Meta l-pajjiz ta’ oriġini jew il-pajjiz minn fejn ikun ġej iċ-ċittadin barrani ma joħrogx id-dokument mixtieq skond il-paragrafi 2 u 3, dak id-dokument jista’ jkun mibdul b’dikjarazzjoni b’ġurament jew b’dikjarazzjoni solenni magħmula mill-persuna konċernata quddiem awtorità ġudizzjarja jew amministrattiva jew, fejn xieraq, nutar fil-pajjiz ta’ oriġini ta’ dik il-persuna minn fejn tkun ġejja; dik l-awtorità jew dak in-nutar għandu joħroġ ċertifikat li jafferma l-awtentiċità tad-dikjarazzjoni b’ġurament jew tad-dikjarazzjoni solenni. Id-dikjarazzjoni rigward li ma kienx hemm falliment għandha ssir quddiem korp kompetenti fl-istess pajjiz.5. Dokumenti maħruġa skond il-paragrafi 2 u 3 m’għandhomx jiġu aċċettati jekk ikunu pproduċuti aktar minn tliet xhur wara d-data tal-ħruġ. Din il-kondizzjoni għandha tapplika anke għad-dikjarazzjonijiet magħmula skond il-paragrafu 4.L-Artikolu 91. Meta fl-Istat Membru li jospita ċertifikat ikun meħtieġ bħala prova tal-qagħda finanzjarja, dak l-Istat għandu jqis ċ-ċertifikati korrispondenti maħruġa mill-banek tal-pajjiz ta’ l-oriġini jew fil-pajjiz minfejn ikun ġej iċ-ċittadin barrani jew minn korpi finanzjarji oħra nominati minn dak il-pajjiz, bħala ekwivalenti għaċ-ċertifikati maħruġa fit-territorju tiegħu.2. Meta l-Istat Membru li jospita jimponi fuq iċ-ċittadini tiegħu ċerti rekwiżiti rigward il-qagħda finanzjarja u prova li dawk ir-rekwiżiti jikunu ssodisfati ma jistgħux ikunu miksuba mid-dokument li dwaru hemm referenza għalih fil-paragrafu 1, dak l-Istat għandu jaċċetta bħala evidenza suffiċjenti, fir-rigward ta’ ċittadini ta’ Stati Membri oħra, ċertifikat maħruġ mill-awtorità amministrattiva kompetenti fil-pajjiz ta’ oriġini jew minn pajjiż mnejn ikun ġej iċ-ċittadin barani, li jiddikjara li r-rekwiżiti f’dak il-każ ikun ġie milħuq. Ċertifikat bħal dak għandu jirrelata għal fatti speċifiċi meqjusa bħala rilevanti mill-ospitanti.L-Artikolu 101. Mill-1 ta’ Jannar 1990, l-Istati Membri għandhom jirrikonoxxu ċertifikati bħala prova suffiċjenti ta’ kompetenza professjonali li hemm referenza għaliha fir-raba subparagrafu ta’ l-Artikolu 3(4) li huma maħruġa minn Stat Membru ieħor.2. Fir-rigward ta’ impriżi awtorizzati fil-Greċja, qabel 1 ta’ Jannar 1981, jew, fl-Istati Membri l-oħra qabel l-1 ta’ Jannar 1975, taħt reġoli nazzjonali, sabiex tingaġġa fil-ħidma ta’ operatur ta’ trasport tal-merkanzija bit-triq jew operatur ta’ trasport bit-triq tal-passiġġieri fit-trasport nazzjonali u/jew internazzjonali u jekk kemm-il darba l-impriżi kkonċernati huma kumpaniji jew ditti li jidħlu fit-tifsira ta’ l-Artikolu 58 tat-Trattat, l-Istati Membri għandhom jaċċettaw bħala prova suffiċjenti ċertifikati ta’ kompetenza professjonali li jiddikjaraw li l-attività konċernata kienet attwalment imwettqa fi Stat Membru għal perjodu ta’ tliet snin. Din l-attività m’għandhiex tkun waqfet aktar minn ħames snin qabel id-data tal-preżentazzjoni taċ-ċertifikat.Fil-kaz ta’ persuna legali, iċ-ċertifikat li jistqarr li l-attività kienet attwalment imwettqa għandu jkun maħruġ fir-rigward ta’ wieħed mill-persuni naturali attwalment inkarigat fl-attivitajiet tat-trasport ta’ l-impriża.3. Iċ-ċertifikati maħruġa lejn l-operaturi ta’ trasport qabel l-1 ta’ Jannar 1990 bħala prova tal-kompetenza professjonali tagħhom skond id-dispożizzjonijiet fis-seħħ sa dik id-data għandhom ikunu meqjusa bħala ekwivalenti għaċ-ċertifikati maħruġa bis-saħħa tad-dispożizzjonijiet ta’ din id-Direttiva.IT-TITOLU IIIDISPOŻIZZJONIJIET FINALIL-Artikolu 11L-Istati Membri għandhom jinnominaw l-awtoritajiet u l-korpi kompetenti li joħorġu d-dokumenti li għalihom saret referenza fl-Artikolu 8(2) u fl-Artikolu 9 u ċ-ċertifikat li hemm referenza għalih fl-Artikolu 10(2). Għandhom minnufih jinformaw lill-Istati Membri l-oħra u l-Kummissjoni b’dan.L-Artikolu 12L-Artikoli 8 sa 11 għandhom ukoll japplikaw għaċ-ċittadini ta’ l-Istati Membri li, bis-saħħa tar-Regolament tal-Kunsill (KEE) Nru 1612/68 tal-15 ta’ Ottubru 1968 dwar il-libertà ta’ moviment ta’ ħaddiema fi ħdan il-Komunità [8], jwettqu l-attività ta’ trasport ta’ merkanzija bit-triq jew operatur ta’ trasport tal-passiġġieri bit-triq fil-kapaċità ta’ impjegati.L-Artikolu 131. L-Istati Membri għandhom jieħdu dawk il-miżuri meħtieġa sabiex ikunu konformi mad-dispożizzjonijiet ta’ din id-Direttiva, mhux aktar tard mid-dati elenkati fl-Anness II, il-parti B wara konsultazzjoni mal-Kummissjoni.2. Stati Membri għandhom jikkomunikaw lill-Kummissjoni it-test tad-dispożizzjonijiet tal-liġi nazzjonali li jadottaw fil-qasam kopert b’din id-Direttiva.L-Artikolu 14Id-Direttivi elenkati fl-Anness II, il-parti A, huma b’dan irrevokati, mingħajr preġudizzju għall-obbligazzjonijiet ta’ l-Istati Membri rigward il-limiti ta’ żmien għall-implimentazzjoni jew l-applikazzjoni stabbiliti fl-Anness II, il-parti B.Referenzi għad-Direttivi rrevokati għandhom ikunu meqjusa bħala referenzi għal din id-Direttiva u għandhom jinqraw bi qbil mat-tabella ta’ korrelazzjoni stabbilita fl-Anness III.L-Artikolu 15Din id-Direttiva hija indirizzata lill-Istati Membri.Magħmula fil-Lussemburgu, fid-29 ta’ April 1996.Għall-KunsillIl-PresidentW. Luchetti[1] ĠU C 286, ta’ l-14.11.1990, p. 4 u l-emenda mressqa fis-16 ta’ Diċembru 1993.[2] ĠU C 339, tal-31.12.1991, p.5 u ĠU C 295, tat-22.10.1994, p. 30.[3] L-Opinjoni tal-Parlament Ewropew tat-13 ta’ Diċembru 1991 (ĠU C 13, ta’ l-20.1.1992, p. 443) u ta’ l-20 ta’ April 1994 (ĠU C 128, tad-9.5.1994, p. 136) u l-pożizzjoni komuni tal-Kunsill tat-8 ta’ Diċembru 1995 (ĠU C 356, tat-30.12.1995) u d-Deċiżjoni tal-Parlament Ewropew tat-28 ta’ Marzu 1996 (li għadha ma ġietx ippublikata fil-Ġurnal Uffiċjali).[4] ĠU L 308, tad-19.11.1974, p. 18. Id-Direttiva kif l-aħħar emendata bir-Regolament (KEE) Nru 3572/90 (ĠU L 352, tas-17.12.1990, p. 12).[5] ĠU L 308, tad-19.11.1974, p. 23. Id-Direttiva kif l-aħħar emendata bir-Regolament (KEE) Nru 3572/90 (ĠU L 353, tas-17.12.1990, p. 12).[6] ĠU L 334, ta’ l-24.12.1977, p. 37. Id-Direttiva kif l-aħħar emendata bid-Direttiva Nru 89/438/KEE (ĠU L 212, tat-22.7.1989, p. 101) u corrigendum (ĠU L 298, tas-17.10.1989, p. 31).[7] ĠU C 2, tal-15.1.1962, p. 36/62.[8] ĠU L 257, tad-19.10.1968, p. 2. Ir-Regolament kif l-aħħar emendat bir-Regolament (KEE) Nru 2434/92 (ĠU L 245, tas-26.8.1992, p. 1).--------------------------------------------------L-ANNESS ILISTA TA’ SUĠĠETTI LI SARET REFERENZA GĦALIHOM FL-ARTIKOLU 3(4)Il-konoxxenza li trid tittieħed b’konsiderazzjoni għar-rikonoxximent uffiċjali tal-kompetenza professjonali għandha tkopri mill-anqas is-suġġetti elenkati hawn taħt. Dawn għandhom ikunu deskritti fid-dettal kollu u jkunu ppreparati jew approvati mill-awtoritajiet nazzjonali kompetenti. Għandhom ikunu magħmula hekk li jkunu jistgħu jinftiehmu minn dawk il-persuni li l-edukazzjoni tagħhom tikkorispondi mal-livell normalment milħuq fl-età ta’ meta jħallu l-iskolaA. SUĠĠETTI LI GĦALIHOM KONOXXENZA HIJA MEĦTIEĠA GĦALL-OPERATURI TA’ TRASPORT BIT-TRIQ LI JKOLLHOM IL-ĦSIEB LI JINGAĠĠAW ESKLUSIVAMENT F’OPERAZZJONIJIET TA’ TRASPORT NAZZJONALIIl-LiġiElementi tal-liġi ċivili, kummerċjali, soċjali u fiskali, hekk meħtieġa għall-ingaġġ fl-impjieġ f’enfasi partikulari dwar:- kuntratti ġenerali;- kuntratti ta’ trasport, b’referenza partikolari għar-responsabbiltajiet ta’ operatur ta’ trasport tal-merkanzija (natura u limiti);- kumpanniji kummerċjali;- ledgers (reġistri tal-kontijiet)- ir-regoli dwar ix-xogħol, sigurtà soċjali;- sistemi ta’ tassazzjoni.1. L-operatur ta’ trasport tal-merkanzija bit-triq(a) It-tmexxija tan-negozju u tal-finanzi ta’ l-impriża- metodi ta’ ħlas u finanzjament;- estimi tal-prezzijiet;- prezzijiet u termini tat-trasport tal-merkanzija;- rendikonti tan-negozju;- assigurazzjoni- ħruġ ta’ fatturi;- aġenti ta’ trasport;- teknika ta’ tmexxija;- it-tqegħid fuq is-suq.(b) Aċċess għas-suq- id-dispożizzjonijiet irrelatati mal-bidu u l-insegwiment ta’ l-impjieg;- dokumenti tat-trasport.(ċ) Standards tekniċi u aspetti ta’ l-operazzjoni- piz u dimensjonijiet tal-vetturi;- għażla tal-vettura;- approvazzjoni tat-tip u r-reġistrazzjoni;- standards tal-manteniment tal-vettura;- tagħbija u ħatt tal-vetturi;- trasport tal-merkanzija perikoluża;- trasport tal-merkanzija ta’ l-ikel;- il-kunċetti rilevanti ta’ protezzjoni ambjentali b’referenza għall-użu u l-manteniment tal-vetturi bil-mutur.(d) Sigurtà tat-triq- il-liġijiet, ir-regolamenti u d-dispożizzjonijiet amministrattivi applikabbli għat-traffiku;- sigurtà tat-traffiku;- prevenzjoni ta’ inċidenti u proċedura fil-każ ta’ inċident.2. Operatur ta’ trasport bit-triq tal-passiġġieri(a) it-tmexxija tan-negozju u tal-finanzi ta’ l-impriża- metodi ta’ pagament u finanzjament- estimi tal-prezzijiet- sistema ta’ nolleġġ, prezzijiet u kundizzjonijiet tat-trasport;- rendikonti tan-negozju;- assigurazzjoni- invoices- aġenziji ta’ l-ivvjaġġar- teknika ta’ tmexxija;- is-suq.(b) Ir-Regolament dwar is-servizzi tal-passiġġieri bit-triq- istituzzjoni tas-servizzi ta’ trasport u pjanijiet għat-trasport;- kundizzjonijiet ta’ twettiq ta’ servizzi tal-passiġġieri- id-dispożizzjonijiet rigward il-bidu ta’ u l-insegwiment ta’, l-impjieg;- dokumenti tat-trasport.(ċ) Standards tekniċi u aspetti ta’ l-operazzjoni- għażla tal-vettura;- approvazzjoni tat-tip u r-reġistrazzjoni;- standards tal-manteniment tal-vettura;- il-kunċetti rilevanti ta’ protezzjoni ambjentali b’referenza għall-użu u l-manteniment tal-vetturi bil-mutur.(d) Sigurtà tat-triq- il-liġijiet, ir-regolamenti u d-dispożizzjonijiet amministrattivi applikabbli għat-traffiku;- sigurtà tat-traffiku;- konoxxenza ġeografika tar-rotot- prevenzjoni ta’ inċidenti u proċedura fil-kaz ta’ inċident.B. SUĠĠETTI LI KONOXXENZA DWARHOM HIJA MEĦTIEĠA GĦALL-OPERATURI TA’ TRASPORT BIT-TRIQ LI GĦANDHOM L-INTENZJONI LI JINGAĠĠAW FI TRASPORT INTERNAZZJONALIIl-Liġi- is-suġġetti elenkati taħt A kif xieraq;- id-dispożizzjonijiet applikabli jew għat-tagħbija ta’ l-oġġetti jew tal-passiġġieri bit-triq, kif xieraq, bejn l-Istati membri u bejn il-Komunità u pajjizi mhux membri, li joriġinaw mil-liġijiet nazzjonali, standards tal-Komunità, konvenzjonijiet internazzjonali u ftehim;- prattiċi tad-dwana u formalitajiet oħra rrelatati ma’ kontrolli tat-trasport;- ir-regolamenti ewlenija tat-traffiku fl-Istati Membri.--------------------------------------------------L-ANNESS IIIL-PARTI ADIRETTIVI REVOKATI(li hemm referenza għalihom fl-Artikolu 14)- Id-Direttiva 74/561/KEE- Id-Direttiva 74/562/KEE- Id-Direttiva 77/796/KEEu l-emendi suċċessivi tagħhom:- Id-Direttiva 80/1178/KEE- Id-Direttiva 80/1179/KEE- Id-Direttiva 80/1180/KEE- Id-Direttiva 85/578/KEE- Id-Direttiva 85/579/KEE- Id-Direttiva 89/438/KEE- Ir-Regolament (KEE) Nru 3572/90: biss l-Artikoli 1 u 2IL-PARTI BDirettiva | Żmien stipulat għall-implimentazzjoni jew applikazzjoni |74/561/KEE (ĠU L 308, tad-19.11.1974, p. 18) | fl-1 ta’ Jannar 1977 fl-1 ta’ Jannar 1978 |80/1178/KEE (ĠU C 350, tat-23.12.1980, p. 41) | fl-1 ta’ Jannar 1981 |85/578/KEE (ĠU C 372, tal-31.12.1985, p. 34) | fl-1 ta’ Jannar 1986 |89/438/KEE (ĠU C 212, tat-22.7.1989, p. 101) | fl-1 ta’ Jannar 1990 |74/562/KEE (ĠU C 308, tad-19.11.1974, p. 23) | fl-1 ta’ Jannar 1977 fl-1 ta’ Jannar 1978 |80/1179/KEE (ĠU C 350, tat-23.12.1980, p. 42) | fl-1 ta’ Jannar 1981 |85/579/KEE (ĠU C 372, tal-31.12.1985, p. 35) | fl-1 ta’ Jannar 1986 |89/438/KEE (ĠU C 212, tat-22.7.1989, p. 101) | fl-1 ta’ Jannar 1990 |77/796/KEE (ĠU C 334, ta’ l-24.12.1977, p. 37) | fl-1 ta’ Jannar 1979 |80/1180/KEE (ĠU C 350, tat-23.12.1980, p. 43) | fl-1 ta’ Jannar 1981 |89/438/KEE (ĠU C 212, tat-22.7.1989, p. 101) | fl-1 ta’ Jannar 1990 |--------------------------------------------------L-ANNESS IIITABELLA TA' KORRELAZZJONIDirettiva 74/561/KEE | Direttiva 74/562/KEE | Direttiva 89/438/KEE | Direttiva 77/796/KEE | Din id-direttiva |L-Artikolu 1(1) | L-Artikolu 1(1) | | | L-Artikolu 1(1) |L-Artikolu 1(2) l-ewwel inċiz | – | | | L-Artikolu 1(2) l-ewwel inċiz |– | L-Artikolu 1(2) l-ewwel inciz | | | L-Artikolu 1(2) it-tieni inċiz |L-Artikolu 1(2) it-tieni inċiz | L-Artikolu 1(2) it-tieni inċiz | | | L-Artikolu 1(2) it-tielet inċiz |L-Artikolu 2(1), (2) | – | | | L-Artikolu 2(1), (2) |– | L-Artikolu 1(3) | | | L-Artikolu 2(3) |L-Artikolu 3 | L-Artikolu 2 | | | L-Artikolu 3 |L-Artikolu 4 | L-Artikolu 3 | | | L-Artikolu 4 |L-Artikolu 5 | L-Artikolu 4 | | | L-Artikolu 5 |L-Artikolu 6 | L-Artikolu 5 | | | L-Artikolu 6 |L-Artikolu 6a | L-Artikolu 5a | | | L-Artikolu 7 |L-Artikolu 7 | L-Artikolu 6 | | | – || | | L-Artikolu 1(1) | L-Artikolu 8(1) || | | L-Artikolu 3 | L-Artikolu 8(2) || | | L-Artikolu 4 | L-Artikolu 9 || | | L-Artikolu 5(1) | L-Artikolu 10(1) || | | L-Artikolu 5(2) | L-Artikolu 10(2) |– | – | L-Artikolu 4 | | L-Artikolu 10(3) || | | L-Artikolu 6 | L-Artikolu 11 || | | L-Artikolu 1(2) | L-Artikolu 12 |– | – | L-Artikolu 5 | | L-Artikolu 13 |– | – | | | L-Artikolu 14 |L-Artikolu 8 | L-Artikolu 7 | | | L-Artikolu 15 |L-Anness il-punt A.1 | L-Anness il-punt A.1 | | | L-Anness I il-punt A (liġi) |L-Anness il-punt A. 2, 3, 4, 5 | – | | | L-Anness I il-punt A.1. (a), (b), (ċ), (d) |– | L-Anness il-punt A. 2, 3, 4, 5 | | | L-Anness I il-punt A.2. (a), (b), (ċ), (d) |L-Anness il-punt B | L-Anness il-punt B | | | L-Anness I il-punt B |– | – | – | – | L-Anness II il-Parti A |– | – | – | – | L-Anness II il-Parti B |– | – | – | – | L-Anness III |--------------------------------------------------


Avviż Legali Importanti

|

32001L0022

Id-Direttiva tal-Kummissjoni 2001/22/KE tat-8 ta' Marzu 2001 li tistabbilixxi l-metodi tat-teħid ta' kampjuni u l-metodi ta' analiżi għall-kontroll uffiċjali tal-livelli ta' ċomb, kadmju, merkurju u 3-MCPD fl-ikel (Test b'rilevanza għaż-ŻEE)

Official Journal L 077 , 16/03/2001 P. 0014 - 0021 CS.ES Chapter 13 Volume 26 P. 201  - 208 ET.ES Chapter 13 Volume 26 P. 201  - 208 HU.ES Chapter 13 Volume 26 P. 201  - 208 LT.ES Chapter 13 Volume 26 P. 201  - 208 LV.ES Chapter 13 Volume 26 P. 201  - 208 MT.ES Chapter 13 Volume 26 P. 201  - 208 PL.ES Chapter 13 Volume 26 P. 201  - 208 SK.ES Chapter 13 Volume 26 P. 201  - 208 SL.ES Chapter 13 Volume 26 P. 201  - 208

		Id-Direttiva tal-Kummissjoni 2001/22/KEtat-8 ta' Marzu 2001li tistabbilixxi l-metodi tat-teħid ta' kampjuni u l-metodi ta' analiżi għall-kontroll uffiċjali tal-livelli ta' ċomb, kadmju, merkurju u 3-MCPD fl-ikel(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 85/591/KEE ta' l-20 ta' Diċembru 1985 dwar l-introduzzjoni ta' metodi Komunitarji ta' teħid ta' kampjuni u analiżi għas-sorveljanza ta' ikel maħsub għall-konsum mill-bniedem [1], u b'mod partikolari l-Artikolu 1 tagħha,Billi:(1) Ir-Regolament tal-Kunsill (KEE) Nru 315/93 tat-8 ta' Frar 1993 li jistabbilixxi l-proċeduri Komunitarji għall-kontaminanti fl-ikel [2] jipprovdi li l-livelli massimi għandhom jiġu stabbiliti għal xi kontaminanti fl-ikel sabiex tiġi mħarsa is-saħħa pubblika.(2) Ir-Regolament tal-Kummissjoni (KE) Nru 466/2001 tat-8 ta' Marzu 2001 li jistabbilixxi livelli massimi għal xi kontaminanti fl-ikel [3] jistabbilixi, inter alia, livelli massimi għaċ-ċomb, kalċju, merkurju u 3-monochloropropane-1,2-diol (3-MCPD) fl-ikel u jagħmel riferenza għall-miżuri li jistabbilixxu l-metodi tat-teħid ta' kampjuni u analiżi li għandhom jintużaw.(3) Id-Direttiva tal-Kunsill 89/397/KEE tal-14 ta' Ġunju 1989 dwar il-kontroll uffiċjali ta' l-ikel [4] tistabbilixxi l-prinċipju ġenerali għat-twettiq ta' kontroll ta' l-ikel. Id-Direttiva tal-Kunsill 93/99/KEE tad-29 ta' Ottubru 1993 dwar miżuri addizzjonali għall-kontroll uffiċjali ta' l-ikel [5] tintroduċi sistema ta' standards ta kwalità għal laboratorji fdati mill-Istati Membri bil-kontroll uffiċjali ta' l-ikel.(4) It-teħid ta' kampjuni għandu sehem kruċjali fil-kisba ta' riżultati rappreżentattivi għall-kalkolu tal-livelli tal-kontaminanti li jistgħu jiġu distribwiti b'mod eteroġenju f'lott.(5) Id-Direttiva 85/591/KEE stabbiliet kriterji ġenerali għall-metodi ta' teħid ta' kampjuni u analiżi iżda f'xi każijiet huma meħtieġa kriterji aktar speċifiċi sabiex jiġi aċċertat illi l-laboratorji, inkarigati bil-kontroll, jużaw il-metodi ta' analiżi b'livelli ta' prestazzjoni komparabbli.(6) Id-disposizzjonijet għat-teħid ta' kampjuni u l-metodi ta' analiżi saru fuq il-bażi ta' l-għarfien preżenti u jistgħu jiġu adattati biex jitqiesu l-avvanzi fl-għarfien xjentifiku u teknoloġiku.(7) Il-miżuri stabbiliti f'din id-Direttiva huma skond l-opinjoni tal-Kumitat Permanenti dwar l-Ikel,ADOTTAT DIN ID-DIRETTIVA:L-Artikolu 1L-Istati Membri għandhom jieħdu l-miżuri kollha meħtieġa sabiex jaċċertaw li t-teħid ta' kampjuni għall-kontroll uffiċjali tal-livelli ta' ċomb, kalċju, merkurju u 3-MCPD fl-ikel jitwettaq skond il-metodi deskritti fl-Anness I ta' din id-Direttiva.L-Artikolu 2L-Istati Membri għandhom jieħdu l-miżuri meħtieġa biex jaċċertaw li t-tħejjija tal-kampjuni u l-metodi ta' analiżi wżati għall-kontroll uffiċjali tal-livelli ta' ċomb, kalċju, merkurju u 3MCPD fl-ikel jikkonformaw mal-kriterji deskritti fl-Anness II ta' din id-Direttiva.L-Artikolu 3L-Istati Membri għandhom, sa mhux aktar tard mill-5 ta' April 2003, idaħħlu fis-seħħ il-liġijiet, regolamenti jew dispożizzjonijiet amministrativi meħtieġa sabiex jikkonformaw mad-dispożizzjonijiet ta' din id-Direttiva. Għandhom minnufih javżaw lill-Kummissjoni dwar dan.Meta l-Istati Membri jadottaw dawn id-dispożizzjonijiet, dawn ta' l-aħħar għandhom jinkludu referenza għal din id-Direttiva jew b'din ir-referenza fl-istess ħin tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri.L-Artikolu 4Din id-Direttiva tidħol fis-seħħ fl-20 jum wara l-pubblikazzjoni taghħa fil-Ġurnal Uffiċjali tal-Komunitajiet Ewropej.Din id-Direttiva hija indirizzata lill-Istati Membri.Magħmula fi Brussel, fit-8 ta' Marzu 2001.Għall-KummissjoniDavid ByrneMembru tal-Kummissjoni[1] ĠU L 372, tal-31.12.1985, p. 50.[2] ĠU L 37, tat-13.2.1993, p. 1.[3] Ara ĠU L 77, tas-16.3.2001, p. 1.[4] ĠU L 186, tat-30.6.1989, p. 23.[5] ĠU L 290, ta' l-24.11.1993, p. 14.--------------------------------------------------L-ANNESS IMETODI TA' TEĦID TA' KAMPJUNI GĦAL KONTROLL UFFIĊJALI TAL-LIVELLI TA' ĊOMB, KADMJU, MERKURJU U 3-MCPD FL-IKEL1. GĦAN U FIRXAIt-teħid ta' kampjuni għall-kontroll uffiċjali tal-livelli ta' ċomb, kalċju, merkurju u 3-MCPD li jinsabu fl-ikel għandhom jittieħdu skond il-metodi deskritti hawn taħt. It-total ta' kampjuni meħuda b'dan il-mod għandhom jitqiesu rappreżentatitivi tal-lottijiet jew sublottijiet li minnhom ittieħdu. Il-konformità mal-livelli massimi stabbiliti fir-Regolament (KE) Nru 466/2001 għandha tiġi stabbilita fuq il-bażi tal-livelli stabbiliti fil-kampjuni tal-laboratorju.2. DEFINIZZJONIJIETLott: | kwantità identifikabbli ta' ikel ikkunsinnat f'xi ħin u stabbilit mill-uffiċjali li għandu karatteristiċi komuni, bħal oriġini, varjetà, tip ta' pakkett, min ippakkjah, kunsinnjatur jew marki. Fil-każ ta' ħut, għandu jkun komparabbli wkoll id-daqs. |Sublott: | parti indikata minn lott kbir sabiex jiġi applikat il-metodu ta' teħid ta' kampjuni fuq dik il-parti indikata. Kull sublott għandu jiġi mifrud fiżikament u identifikat. |Kampjun inkrementali: | kwantità ta' materjal meħud minn post wieħed fil-lott jew sublott. |Total tal-kampjun: | it-total magħqud tal-kampjuni kollha inkrementali meħuda mil-lott jew sublott. |Kampjun tal-laboratorju: | kampjun maħsub għal-laboratorju. |3. DISPOŻIZZJONIJIET ĠENERALI3.1. ĦaddiemaIt-teħid ta' kampjuni għandu jitwettaq minn persuna awtorizzata kkwalifikata kif speċifikat mill-Istati Membri.3.2. Materjal li minnu għandhom jittieħdu l-kampjuniGħandhom jittieħdu kampjuni separati minn kull lott li jrid jiġi eżaminat.3.3. Prekawzjonijiet li għandhom jittieħduMatul it-teħid ta' kampjuni u l-preparazzjoni tal-kampjuni tal-laboratorju, għandhom jittieħdu prekawzjonijiet sabiex jiġu evitati bidliet li jistgħu jaffettwaw il-kontenut ta' ċomb, kadmju, merkurju u 3-MCPD, li jaffettwaw b'mod negattiv il-kalkolu analitiku jew jagħmlu t-total tal-kampjuni mhux rappreżentattivi.3.4. Kampjuni inkrementaliSa fejn ikun possibbli l-kampjuni inkrimentali għandhom jittieħdu f'diversi postijiet inqassma mal-lott jew sublott kollu. Jekk ikun hemm devjazzjoni minn din il-proċedura għandha tiġi rreġistrata fir-reġistru li stabbilit taħt 3.8.3.5. Tħejjija tat-total tal-kampjunIt-total tal-kampjun jinħadem billi jingħaqqdu l-kampjuni inkrementali kollha. Għandu jkun ta' mill-inqas 1 kg sakemm dan ikun prattiku, eż, meta jittieħed kampun ta' pakkett wieħed.3.6. Suddiviżjoni tat-totali tal-kampjuni tal-laboratorju għall-iskopijiet ta' inforzar, difiża u referenzaIl-kampjuni tal-laboratorju ghall-iskopijiet ta' inforzar, kummerċ (difiża) u riferenza għandhom jittieħdu mit-tota tal-kampjun omoġenizzat sakemm dan ma jikkonfliġġix mar-regolamenti ta' l-Istati Membri dwar it-teħid ta' kampjuni. Id-daqs ta' kampjuni tal-laboratorju għall-inforzar għandhom ikunu biżżejjed biex jippermettu ta' mill-anqas analiżi doppji.3.7. Ippakkjar u trażmissjoni ta' totali ta' kampjuni tal-laboratorjuKull total ta' kampjuni tal-laboratorju għandu jitqiegħed f'kontenitur nadif u inert li joffri protezzjoni adegwata mill-kontaminazzjoni, minn telf ta' analiti bl-assorbiment għall-ħajt interjuri tal-kontenitur u kontra l-ħsara fit-tranżitu. Il-prekawzjonijiet kollha meħtieġa għandhom jittieħdu sabiex tiġi evitata bidla fil-kompożizzjoni tal-kampjuni aggregati u tal-laboratorju li jistgħu jsiru waqt it-trasport jew il-ħażna.3.8. Siġill u ttikkettjar tat-total ta' kampjuni tal-laboratorjuKull kampjun meħud għall-użu uffiċjali għandu jiġi ssiġillat fil-post tat-teħid ta' kampjuni u identifikat skond ir-regolamenti ta' l-Istati Membri. Għandu jinżamm reġistru ta' kull teħid ta' kampjuni, li jippermetti l-identifikazzjoni ta' kull lott mingħajr ambigwità u li tagħti d-data u l-post tat-teħid ta' kampjuni flimkien ma' informazzjoni oħra li x'aktarx tgħin lill-analist.4. PJANIJIET TAT-TEĦID TA' KAMPJUNIIt-teħid ta' kampjuni għandu jsir idealment fil-punt meta l-komodità tidħol fil-katina ta' l-ikel u meta lott diskret isir identifikabbli. Il-metodu tat-teħid ta' kampjuni applikat għandu jaċċerta li l-kampjun aggregat huwa rappreżentativ tal-lott li għandu jiġi kkontrollat.4.1. Numru ta' kampjuni inkrementaliFil-każ ta' prodotti likwidi li għalihom tqassima omoġena għall-kontaminant inkwistjoni tista' tiġi assunta f'lott, huwa biżżejjed li jittieħed kampjun wieħed inkrementali għal kull lot li jifforma total ta' kampun aggregat. Għandha tingħata referenza għan-numru tal-lott. Prodotti likwidi li fihom proteini tal-ħaxix idrolizzati (HVP) jew zalza tas-soj likwida għandhom jitħalltu sew, jew jiġu omoġenizzati b'mezzi xierqa oħrajn, qabel ma jittieħed il-kampjun inkrementali.Għal prodotti oħrajn, il-minimu ta' kampjuni inkrementali li għandhom jittieħdu mill-lott għandu jkun kif stabbilit fit-Tabella 1. Il-kampjuni inkrementali għandhom ikunu ta' piż simili. Tluq minn din il-proċedura għandu jiġi rreġistrat fir-reġistru stabbilit taħt 3.8.Tabella 1: Minimu ta' kampjuni inkrementali li għandhom jittieħdu mil-lottPiż tal-lott (kg) | Minimu ta' kampjuni inkrementali li għandhom jittieħdu |< 50 | 3 |50 sa 500 | 5 |> 500 | 10 |Jekk il-lott jikkonsisti f'pakketti individwali, in-numru ta' pakketti li għandhom jittieħdu biex jiffurmaw it-total ta' kampjuni huwa mogħti fit-Tabella 2.Tabella 2: Numru ta' pakketti (kampjuni inkrementali) li għandhom jittieħdu biex jiffurmaw il-total ta' kampjuni jekk il-lott jikkonsisti f'pakketti individwaliNumbru ta' pakketti jew unitajiet fil-lott | Numru ta' pakketti jew unitajiet li għandhom jittieħdu |1 sa 25 | Pakkett wieħed jew unità waħda |26 sa 100 | Xi 5 %, għall-inqas 2 pakketti jew unitajiet |> 100 | Xi 5 %, massimu ta' 10 pakketti jew unitajiet |5. KONFORMITÀ TAL-LOTT JEW SUBLOTT MA' L-ISPEĊIFIKAZZJONIIl-laboratorju tal-kontroll għandu janaliżża l-kampjun tal-laboratorju għall-inforzar f'mhux inqas minn żewġ analiżi indipendenti, u jikkalkula l-medja tar-riżultati. Il-lott jiġi aċċettat jekk il-medja tikkonforma mal-livell massimu rispettiv kif stabbilit fir-Regolament (KE) Nru 466/2001. Jiġi miċħud jekk il-medja teċċedi l-livell massimu rispettiv.--------------------------------------------------L-ANNESS IIPREPARAZZJONI TAL-KAMPJUNI U KRITERJI GĦALL-METODI TA' ANALIŻI UŻATI FIL-KONTROLL UFFIĊJALI TAL-LIVELLI TA' ĊOMB, KADMJU, MERKURJU U 3-MCPD F'XI IKEL1. INTRODUZZJONIIr-rekwiżit bażiku huwa li jiġi akkwistat kampjun tal-laboratorju rappreżentant u omoġenu mingħajr introduzzjoni ta' kontaminazzjoni sekondarja.2. PROĊEDURI GĦALL-PREPARAMENT TA' KAMPJUNI SPEĊIFIĊI GĦAĊ-ĊOMB, IL-KADMJU U L-MERKURJUHemm ħafna proċeduri ta' tħejjija tal-kampjuni sodisfaċenti li jistgħu jintużaw għall-prodotti inkonsiderazzjoni. Dawk deskritti fl-abbozz ta' l-Istandard ta' CEN "Foodstuffs — Determination of trace elements — Performance criteria and general consideration" instabu sodisfaċenti (a) iżda oħrajn jistgħu jkunu daqshekk ieħor validi.Wieħed għandu jikkunsidra dawn il-punti kull meta tintuża kwalunkwe proċedura:- il-molluski bivalvi, krustaċej u ħut żgħir: meta dawn normalment jittieklu sħaħ, il-vixxri għandhom jiġu inklużi fil-materjal li għandu jiġi analizzat,- ħaxix: il-parti li tittiekel biss għandha tiġi ttestjata, b'nota meħuda tar-rekwiżiti tar-Regolament (KE) Nru 466/2001.3. METODU TA' ANALIŻI LI GĦANDU JINTUŻA MIL-LABORATORJU U REKWIŻITI TA' KONTROLL GĦAL-LABORATORJU3.1. DefinizzjonijietNumru ta' definizzjonijiet mill-aktar komuni li l-laboratorju huwa meħtieġ juża huma mogħtija hawn taħt:r = | repetibbiltà, il-valur li taħtu d-differenza assoluta bejn ir-riżultati ta' żewġ testijiet separati miksuba taħt kundizzjonijiet ta' repetibbiltà (i.e., l-istess kampjun, l-istess operatur, l-istess apparat, l-istess laboratorju, u interval ta' ħin qasir) huwa mistenni li jkun f'probabbiltà speċifika (tipikament 95 %) u għalhekk r = 2,8 × Sr. |Sr = | devjazzjoni standard ikkalkulata mir-riżultati ġġenerati taħt kundizzjonijiet ta' repetibbiltà. |RSDr = | devjazzjoni standard relattiva, stmata mir-riżultati ġġenerati taħt kundizzjonijiet ta' repetibbiltà sr/x– × 100, fejn x–hija l-medja tar-riżultati mill-laboratorji u l-kampjuni kollha. |R = | riproduċibbiltà, il-valur li taħtu d-differenza assoluta bejn ir-riżultati separati tat-test miksuba taħt kundizzjonijiet ta' riproduċibbiltà (i.e., fuq materjal identiku akkwistat minn operaturi f'laboratorji differenti, bl-użu tal-metodu tat-test standardizzat), jista' jiġi mistenni li jkun f'ċerta probabbiltà (tipikament 95 %); R = 2,8 × SR. |SR = | devjazzjoni standard, stmata mir-riżultati taħt kundizzjonijiet ta' riproduċibbiltà. |RSDR = | devjazzjoni standard relattiva, stmata mir-riżultati ġġenerati taħt kundizzjonijiet ta' riproduċibbiltà sR/x– × 100 |HORRATr = | il-valur osservat RSDr diviż bil-valur RSDr stmat permezz ta' l-ekwazzjoni Horwitz bl-użu ta' l-assunzjoni r = 0,66R. |HORRATR = | il-valur osservat RSDr diviż bil-valur RSDr stmat permezz ta' l-ekwazzjoni Horwitz (b). |3.2. Rekwiżiti generaliMetodi ta' analiżi użati għall-iskopijiet ta' kontroll ta' l-ikel għandhom jikkonformaw fejn possibbli mad-dispożizzjonijiet tal-paragrafi 1 u 2 ta' l-Anness tad-Direttiva 85/591/KEE.Għall-analiżi taċ-ċomb fl-inbid, ir-Regolament tal-Kummissjoni (KEE) Nru 2676/90 [1] li jistabbilixxi l-metodi Komunitarji għall-analiżi ta' l-inbejjed tistabbilixxi l-metodu li għandu jintuża fil-Kapitolu 35 ta' l-Anness tiegħu.3.3. Rekwiżiti speċifiċi3.3.1. Analiżi taċ-ċomb, il-kadmju u l-merkurjuMetodi speċifiċi għall-kalkolu tal-kontenut ta' taċ-ċomb, il-kadmju u l-merkurju mhumiex stabbiliti. Il-laboratorji għandhom jużaw metodu validat li jilħaq il-kriterji tal-prestazzjoni indikati fit-Tabella 3. Fejn ikun possibbli, il-validazzjoni għandha tinkludi materjal ta' riferenza ċċertifikat fil-materjali tat-test tal-prova kollaborattiv.Tabella 3: Kriterji tal-prestazzjoni għal metodu għall-analiżi taċ-ċomb, il-kadmju u l-merkurjuParametru | Valur/Kumment |Applikabilità | Ikel speċifikat fir-Regolament (KE) Nru 466/2001 |Limitu ta' skoperta | Mhux aktar minn wieħed fuq għaxra tal-valur ta' l-ispeċifikazzjoni fir-Regolament (KE) Nru 466/2001, ħlief jekk il-valur ta' l-ispeċifikazzjoni għaċ-ċomb huwa inqas minn 0,1 mg/kg. Għal dan ta' l-aħħar, mhux aktar minn wieħed fuq ħamsa mill-valur ta' l-ispeċifikazzjoni |Limitu tal-kwantifikazjzoni | Mhux aktar minn wieħed fuq ħamsa tal-valur ta' l-ispeċifikazzjoni fir-Regolament (KE) Nru 466/2001, ħlief jekk il-valur ta' l-ispeċifikazzjoni għaċ-ċomb huwa inqas minn 0,1 mg/kg. Għal dan ta' l-aħħar, mhux aktar minn tnejn fuq ħamsa mill-valur ta' l-ispeċifikazzjoni |Preċiżjoni | Valuri ta' HORRATr jew HORRATR inqas minn 1,5 fil-prova ta' validazzjoni kollaborattiva |Rkupru | 80-120 % (kif indikat fil-prova kollaborattiva) |Speċifiċità | Libera minn riferenzi matriċi jew spettrali |3.3.2. Analiżi ta' 3-MCPDMetodi speċifiċi għall-kalkolu tal-kontenut ta' 3-MCPD mhumiex stabbiliti. Il-laboratorji għandhom jużaw metodu validat li jilħaq il-kriterji tal-prestazzjoni indikati fit-Tabella 4. Fejn possibbli, il-validazzjoni għandha tinkludi materjal ta' riferenza ċċertifikat fil-materjali tat-test tal-prova kollaborattiv. Metodu speċifiku ġie validat bi prova kollaborativa u ntwera li jilħaq ir-rekwiżiti tat-Tabella 4 (ċ).Tabella 4: Kriterji tal-prestazzjoni għal metodu għall-analiżi 3-MCPDKriterju | Valur rakkmandat | Konċentrament |Vojt fil-kamp | Inqas mil-limitu ta' skoperta | – |Rkupru | 75-110 % | Kollha |Limitu ta' kwantifikazzjoni | 10 (jew inqas) μg/kg fuq bażi ta' materja niexfa | – |Devjazzjoni standard fis-sinjal ta' vojt fil-kamp | Inqas minn 4 μg/kg | – |Stimi ta' preċiżjoni in-house — devjazzjonistandard ta' kejl replikat f' konċentramenti differenti | < 4 μg/kg | 20 μg/kg |< 6 μg/kg | 30 μg/kg |< 7 μg/kg | 40 μg/kg |< 8 μg/kg | 50 μg/kg |< 15 μg/kg | 100 μg/kg |3.4. Stima ta' verità analitika u kalkoli ta' rkupruMeta jkun possibbli, il-verità ta' l-analiżi għandha tiġi stmata bl-inklużjoni ta' materjali ta' riferenza ċċertifikati xierqa fil-prova analitika.Il-"Harmonised Guidelines for the Use of Recovery Information in Analytical Measurement" [2] żviluppat taħt l-awspiċju ta' IUPAC/ISO/AOAC għandhom jiġu meqjusa.Ir-riżultat analitiku għandu jiġi rrapportat, korrett jew le. Il-mod ta' rapportar u l-livell ta' rkupru għandhom jiġu rrapportati.3.5. Standards ta' kwalità tal-laboratorjuIl-laboratorji għandhom jikkonformaw mad-Direttiva 93/99/KEE.3.6. Espressjoni tar-riżultatiIr-riżultati għandhom jiġu espressi fl-istess unitajiet bħall-livelli massimi stabbiliti fir-Regolament (KE) Nru 466/2001.RIFERENZI[3] [4] [5] [6][1] ĠU L 272, tat-3.10.1990, p. 1.[2] ISO/AOAC/IUPAC Harmonised Guidelines for the Use of Recovery Information in Analytical Measurement. Editur Michael Thompson, Steven L R Ellison, Ales Fajgelj, Paul Willetts and Roger Wood, Pure Appl. Chem., 1999, Nru 71, 337-348[3] Abbozz ta' l-istandard prEN 13804, "Foodstuffs — Determination of trace elements — Performance criteria and general consideration", CEN, Rue de Stassart 36, B-1050 Brussels.[4] W Horwitz, "Evaluation of Analytical Methods for Regulation of Foods and Drugs" Anal. Chem., 1982, No 54, 67A-76A[5] Metodu ta' analiżi biex tiġi stabbilita l-3-Monochloropropane-1,2-Diol fl-Ikel u Ingredjenti ta' l-Ikel bl-użu ta' Skoperta Spettrometrika Massa, sottomessa għal CEN TC 275 u AOAC Internazzjonali (disponibbli wkoll bħala "Report of the Scientific Cooperation task 3.2.6: Provision of validated methods to support the Scientific Committee on Food's recommendations regarding 3-MCPD in hydrolysed protein and other foods").[6] ISO/AOAC/IUPAC Harmonised Guidelines for the Use of Recovery Information in Analytical Measurement. Editur Michael Thompson, Steven L R Ellison, Ales Fajgelj, Paul Willetts and Roger Wood, Pure Appl. Chem., 1999, Nru 71, 337-348--------------------------------------------------


title: Id-Direttiva tal-Kunsill ta' l-20 ta' Diċembru 1985 li temenda d-Direttiva 78/1035/KEE dwar l-eżenzjoni mit-taxxa ta' l-importazzjoni ta' konsenji żgħar ta' oġġetti ta' karattru mhux kummerċjali minn pajjiżi terzi

text:
Avviż Legali Importanti

|

31985L0576

Official Journal L 372 , 31/12/1985 P. 0030 - 0030 Spanish special edition: Chapter 09 Volume 2 P. 0018  Portuguese special edition Chapter 09 Volume 2 P. 0018

		Id-Direttiva tal-Kunsillta' l-20 ta' Diċembru 1985 li temenda d-Direttiva 78/1035/KEE dwar l-eżenzjoni mit-taxxa ta' l-importazzjoni ta' konsenji żgħar ta' oġġetti ta' karattru mhux kummerċjali minn pajjiżi terzi(85/576/KEE)Il-Kunsill tal-Komunitajiet Ewropej,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 99,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-ebda aġġustament ma sar għall-ħelsien mit-taxxa kif provdut fid-Direttiva 78/1035/KEE [4] kif ġiet emendata bid-Direttiva 81/933/KEE [5], rigward l-importazzjoni ta' konsenji żgħar ta' oġġetti ta' natura mhux kummerċjali minn pajjiżi terzi sa minn l-adozzjoni tad-Direttiva 81/933/KEE, riżultanti f'waqgħa fil-valur reali ta' l-għajnuna minħabba ż-żieda fil-prezzijiet tal-konsumatur; billi dik is-sitwazzjoni għandha tiġi rimedjata;Billi tafia, saké u xorb ieħor simili jista’ jiġi trattat bħala xorb ta' qawwa alkoħolika ta' 22 % vol. jew inqas li għalih bħalissa hemm limitu ta' eżenzjoni tat-taxxa; billi l-lista ta' xorb kopert minn dan il-limitu għandha għalhekk tiżdied;Billi għandu jissemma speċifikatament illi l-limitu fuq il-kwantità ta' xorb alkoħoliku illi jista’ jiġi eżenti japplika a fortiori għall-alkoħol pur,ADOTTA DIN ID-DIRETTIVA:Artikolu 1Fit-tielet inċiż ta' l-Artikolu 1(2)(a) tad-Direttiva 78/1035/KEE, "35 ECU" għandu hawnhekk jiġi mibdul b’"45 ECU".Artikolu 2"(b) alkoħol u x-xorb alkoħoliku:- xarbiet distillati u spirti ta' qawwa alkoħolika li taqbeż it-22 % vol.; etile-alkoħol mhux żnaturat tat-80 % vol. u iktar: flixkun wieħed normali (sa litru), jew- xorb distillat u spirti, u aperitivi magħmulin b'bażi ta' nbid jew alkoħol, tafia, saké jew xorb simili ta' qawwa alkoħolika ta' 22 % vol. jew inqas; inbejjed li jfexfxu, inbejjed imsaħħa: flixkun wieħed normali (sa litru),".Artikolu 31. L-Istati Membri għandhom jieħdu l-passi meħtieġa sabiex jikkonfomaw ma’ din id-Direttiva mill-1 ta' Lulju 1986.2. L-Istati Membri għandhom jgħarrfu lill-Kummissjoni bil-miżuri li jkunu ħadu sabiex japplikaw din id-Direttiva.Artikolu 4Din id-Direttiva hija indirizzata lill-Istati Membri.Magħmula fi Brussel, fl-20 ta' Diċembru 1985.Għall-KunsillIl-PresidentR. Krieps[1] ĠU C 167, tas-6.7.1985, pġ. 5.[2] ĠU C 345, tal-31.12.1985.[3] ĠU C 303, tal-25.11.1985, pġ. 5.[4] ĠU L 366, tat-28.12.1978, pġ. 34.[5] ĠU L 338, tal-21.11.1981, pġ. 24.--------------------------------------------------


title: Id-Direttiva tal-Kunsill tat-8 ta' Lulju 1985 li temenda d-Direttiva 69/169/KEE dwar l-armonizzazzjoni tad-dispożizzjonijiet stabbiliti bil-liġi, b'regolament jew b'azzjoni amministrattiva li jirrigwardaw eżenzjoni mit-taxxa tat-turnover u dazju tas-sisa fuq l-importazzjoni fl-ivvjaġġar internazzjonali.

text:
Avviż Legali Importanti

|

31985L0348

Official Journal L 183 , 16/07/1985 P. 0024 - 0026 Finnish special edition: Chapter 9 Volume 1 P. 0126  Spanish special edition: Chapter 09 Volume 2 P. 0004  Swedish special edition: Chapter 9 Volume 1 P. 0126  Portuguese special edition Chapter 09 Volume 2 P. 0004

		Id-Direttiva tal-Kunsilltat-8 ta' Lulju 1985li temenda d-Direttiva 69/169/KEE dwar l-armonizzazzjoni tad-dispożizzjonijiet stabbiliti bil-liġi, b'regolament jew b'azzjoni amministrattiva li jirrigwardaw eżenzjoni mit-taxxa tat-turnover u dazju tas-sisa fuq l-importazzjoni fl-ivvjaġġar internazzjonali.(85/348/KEE)IL-KUNSILL TAL-KOMUNITAJIETEWROPEJ,Wara li kkunsidra it-Trattat li jistabilixxi l-Komunità Ekonomika Ewropea, u b'mod partikolari l-Artikoli 99 u 100 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi huwa importanti li jiġi ffaċilitat l-ivvjaġġar u t-turiżmu fil-Komunità u, għal dan l-iskop, li jisserħu il-kontrolli fuq persuni fuq il-fruntieri sabiex iċ-ċittadini jkunu jistgħu japprezzaw b'iktar preċiżjoni l-effetti pozittivi ta' l-eżistenza tal-Komunità;Billi, waqt li jitqies dan, għandu jkun hemm żieda fl-eżenzjoni mit-taxxa tat-turnover u dazju tas-sisa, li l-livell tagħhom, hekk kif stabbilit bid-Direttiva 69/169/KEE [4], ġie l-aħħar emendat bid-Direttiva 84/231/KEE [5]; billi l-eżenzjoni li tista' tapplika għal persuni taħt l-età ta'15 għandha tiżdied wkoll;Billi l-limiti kwantitattivi stabbiliti bl-Artikoli 4(1)(d) u (e) tad-Direttiva 69/169/KEE fir-rigward tal-kafé u t-té x'aktarx jikkawżaw formalitajiet addizzjonali fuq il-fruntieri; billi kull taxxa imposta tista' tagħti ftit dħul fuq it-taxxa; billi għandhom isiru arranġamenti sabiex jiżdiedu dawn il-limiti kwantittativi fl-ivjaġġar bejn l-Istati Membri;Billi it-tqegħid fis-suq ta' inbejjed prodotti fil-Komunità għandu jiġi promoss; billi żieda fil-kwantitajiet ta' inbid li jistgħu jiġu importati mingħajr dazju x'aktarx tikkontribwixxi għal dan l-objettiv;Billi t-tafia, s-saké u xorb ieħor simili jistgħa jiġi trattat bħala xorb b'qawwa alkolika li ma taqbiżx it-22 % vol li għalihom hemm kurrentement limitu ta' eżenzjoni mit-taxxa; billi l-lista tax-xorb kopert b'dan il-limitu għandu jiġi estiż;Billi għandu jiġi speċifikatament imsemmi illi l-limitu fuq il-kwantità ta' xorb alkoħoliku illi jista' jiġi eżentat japplika a fortiori għal akoħol pur;Billi kull sentejn l-ammonti ta' eżenzjonijiet u d-derogi awtorizzati għandhom jiġu aġġustati sabiex jibqgħu iżommu l-valuri ġenwini tagħhom;Billi, jekk l-aġġustament ta' l-eżenzjoni tal-Komunità tagħti lok għal tnaqqis ta' l-eżenzjoni fil-munita nazzjonali ta' Stat Membru, l-Istat Membru in kwistjoni għandu jitħalla jippreserva l-ammont, fil-munita nazzjonali, illi eżista qabel dan l-aġġustament;Billi is-sistema ta' ntaxxar illi hija preżentement fis-seħħ fid-Danimarka, fil-Greċja u fl-Irlanda għada s'issa ma' tawtorizzax l-applikazzjoni, fl-intier tagħha, ta' l-eżenzjoni tat-taxxa li tingħata lil vjaġġaturi li jiġu minn Stati Membri oħrajn, waqt li jitqiesu l-konsegwenzi ekonomiċi illi dan jista' jikkawża;Billi, għalhekk, dawn l-Istati għandhom jiġu awtorizzati jidderogaw mid-Direttiva 69/169/KEE fir-rigward ta' l-valur ta' l-unità għal merkanzija mportata mingħajr taxxa; billi, f'addizzjoni, ir-Renju tad-Danimarka għandu jiġi awtorizzat sabiex japplika limitu kwantittattiv imnaqqas għal inbejjed mhux effervexxenti;Billi d-Direttiva 84/231/KEE awtorizzat lir-Renju tad-Danimarka sabiex jidderoga mid-Direttiva 69/169/KEE fir-rigward ta' l-importazzjoni ta' ċerti prodotti minn vjaġġaturi illi għandhom ir-residenza tagħhom fid-Danimarka, wara li jkunu waqfu f' pajjiż ieħor għal inqas minn 48 siegħa;Billi s-sistema ta' ntaxxar illi hija preżentement applikata fid-Danimarka ma tippermetti ebda limitazzjoni fuq l-applikazzjoni ta' din ir-regola fil-31 ta' Diċembru 1985 mingħajr ir-riskju ta' konsegwenzi ekonomiċi; billi, għalhekk, l-applikazzjoni tagħha għandha tiġi estiża sal-31 ta' Diċembru 1987,ADDOTTA DIN ID-DIRETTIVA:Artikolu 1Id-Direttiva 69/169/KEE hija hawnhekk emendata kif ġej:1. Fl-Artikolu 2:(a) fil-paragrafu 1, "mill-1 ta' Lulju 1984, 280 ECU" huwa ssostitwit "b" 350 ECU;(b) fil-paragrafu 2, "sa 60 ECU" huwa ssostitwit "b" 90 ECU;(ċ) il-paragrafu li ġej hu miżjud:"6. Kull sentejn, u għall-ewwel darba sa mhux iktar tard mill-31 ta' Ottubru 1987, il-Kunsill, waqt li jaġixxi skond il-proċeduri previsti mit-Trattat fuq dan il-punt, għandu jaġġusta l-ammonti ta' l-eżenzjonijiet imsemmija fil-paragrafi 1 u 2 sabiex jinżamm il-valur ġenwin."2. Fl-Artikolu 4(1) it-tabella hija ssostitwita b'dan li ġej:| I L-ivjaġġar bejn pajjizi terzi u l-Komunità | II L-ivjaġġar bejn l-Istati Membri |(a)Il-Prodotti tat-tabakk:sigaretti jew | 200 | 300 |cigarillos (sigarri ta' piż massimu ta' 3 grammi 'l wieħed) | 100 | 150 |jew | | |sigarri jew | 50 | 75 |tabakk għat-tipjip | 250 g | 400 g |(b)Alkoħol u xarbiet alkoħoliċi:—xarbiet distillati u spriti illi jkollhom qawwa alkoħolika illi teċċedi it-22 % vol; alkoħol etiliku denaturat ta' 80 % vol u iktar | total ta' litru | total ta' 1,5 litri |jew xarbiet u spiriti distillati, u aperitivi a bażi ta' nbid jew alkoħol, tafia, saké jew xorb simili ta' qawwa alkoħolika illi ma jeċċedix 22 % vol; inbejjed effervexxenti, inbejjed fortifikati u | total ta' 2 litri | total ta' 3 litri |—inbejjed mhux effervexxenti | total ta' 2 litri | total ta' 5 litri |(ċ)Fwejjaħ | 50 g | 75 g |u | | |eau de toilette | 1/4 ta' litru | 3/8 ta' litru |(d)Kafé | 500 g | 1000 g |jew | | |estratti u essenzi tal-kafé | 200 g | 400 g |(e)Té | 100 g | 200 g |jew | | |estratti u essenzi tat-té | 40 g | 80 g |3. Fl-Artikolu 6(4), (b) jiġi issuplimentat b'dan li ġej:"prova li it-taxxa fuq it-turnover ġiet jew ser tiġi applikata."4. Fit-tmiem ta' l-Artikolu 7(4), dan li ġej għandu jiżdied:"jew għal tnaqqis ta' din l-eżenzjoni."5. Is-subparagrafu li ġej huwa miżjud ma’ l-Artikolu 7a:"L-Istati Membri jistgħu ma jimponux taxxa fuq it-turnover jew dazju tas-sisa fuq l-importazzjoni ta' merkanzija minn vjaġġatur meta l-ammont tat-taxxa li għandu jiġi impost huwa ugwali għal jew inqas minn 5 ECU."6. L-Artikoli li ġejjin għandhom jiżdiedu:"L-Artikolu 7b1. B' deroga mill-Artikolu 2(1):(a) ir-Renju tad-Danimarka u r-Repubblika Ellenika għandhom jiġu awtorizzati jeskludu, mill-eżenzjoni, merkanzija li l-valur ta' unità tagħha teċċedi l-280 ECU;(b) L-Irlanda għandha tiġi awtorizzata biex teskludi, mill-eżenzjoni, merkanzija li il-valur ta' l-unità tagħha teċċedi 77 ECU.2. B'deroga mill-Artikolu 2(2), l-Irlanda għandha tiġi awtorizzata teskludi, mill-eżenzjoni, merkanzija li l-valur ta' l-unità tagħha teċċedi 77 ECU.3. Matul il-perjodu li tulu d-derogi msemmija fil-paragrafu 1 huma applikati, l-Istati Membri l-oħrajn għandhom jieħdu l-miżuri neċessarji biex jippermettu li r-remissjoni tat-taxxa sseħħ għal merkanzija mportata fid-Danimarka, fil-Greċja u fl-Irlanda, li hi eskluża mill-eżenzjoni f'dawn il-pajjiżi, skond il-proċeduri msemmija fl-Artikolu 6.4. Kull sentejn, u għall-ewwel darba f'mhux iktar tard mill-31 Ottubru 1987, il-Kunsill, waqt li jaġixxi skond il-proċeduri stabbiliti mit-Trattat dwar dan il-punt, għandu jaġġusta l-ammonti ta' l-eżenzjonijiet imsemmija fil-paragrafi 1 u 2 sabiex jinżamm il-valur ġenwin.Artikolu 7c1. B' deroga mill-Artikolu 4(1), ir-Renju tad-Danimarka għandu jiġi awtorizzat:(a) japplika għal inbejjed mhux effervexxenti, fil-kummerċ bejn l-Istati Membri, limitu ta' erba' litri;(b) fir-rigward ta' l-eżenzjoni fuq l-importazzjoni tal-merkanzija msemmija hawn taħt, biex japplika il-limiti kwantitattivi li ġejjin, meta dawn l-oġġetti huma mportati minn vjaġġaturi residenti fid-Danimarka, wara waqfien f'pajjiż ieħor:- sa l-31 ta' Diċembru 1987, wara waqfien ta' inqas minn 48 siegħa,- mill-1 ta' Jannar 1988 sal-31 ta' Diċembru 1989, wara waqfien ta' inqas minn 24 siegħa:| mill-1 ta' Jannar 1985 sal-31 ta' Diċembru 1986 | mill-1 ta' Jannar 1987 sal-31 ta' Diċembru 1987 | mill-1 ta' Jannar 1988 sal-31 ta' Diċembru 1988 | mill-1 ta' Jannar 1989 sal-31 ta' Diċembru 1989 |Sigaretti | 60 | 140 | 200 | 240 |jew | | | | |tabakk għat-tipjip meta il-partikolati tat-tabakk ikollhom wisa' ta' inqas minn 1,5 mm (qatgħa fina) | 100 g | 200 g | 250 g | 300 g |Xarbiet u spiriti distillati ta' qawwa alkoħolika illi teċċedi 22 % vol | Nil | 0,35 | 0,35 | 0,7 |2. Direttiva 84/231/KEE hija hawnhekk mħassra b' effett mit-30 ta' Settembru 1985."Artikolu 21. L-Istati Membri għandhom jimplementaw il-miżuri neċessarji sabiex jikkonformaw ma' din id-Direttiva fl-1 ta' Ottubru 1985.2. L-Istati Membri għandhom jinfurmaw lill-Kummissjoni bid-dispożizzjonijiet li huma jaddottaw sabiex jimplementaw din id-Direttiva.Artikolu 3Din id-Direttiva hija indirizzata lill-Istati Membri.Magħmul fi Brussel, fit-8 ta' Lulju 1985.Għall-KunsillIl-PresidentJ. Santer[1] ĠU C 114, tat-28.4.1983, p. 4 u ĠU C 81, tat-22.3.1984, p. 6.[2] ĠU C 10, tas-16.1.1984, p. 44.[3] ĠU C 57, tad-29.2.1984, p. 12.[4] ĠU L 133, ta' l-4.6.1969, p. 6.[5] ĠU L 117, tat-3.5.1984, p. 42.--------------------------------------------------


title: It-Tieni Direttiva tal-Kunsill tat-12 ta' Ġunju 1972 fuq l-armonizzazzjoni tad-dispożizzjonijiet stipulati b'liġi, regolament jew azzjoni amministrattiva relatata mar-regolamenti li jikkontrollaw it-taxxa fuq il-bejgħ u t-taxxa tas-sisa applikabbli fuq vjaġġar internazzjonali

text:
Avviż Legali Importanti

|

31972L0230

Official Journal L 139 , 17/06/1972 P. 0028 - 0031 Finnish special edition: Chapter 9 Volume 1 P. 0017  Danish special edition: Series I Chapter 1972(II) P. 0544  Swedish special edition: Chapter 9 Volume 1 P. 0017  English special edition: Series I Chapter 1972(II) P. 0565  Greek special edition: Chapter 09 Volume 1 P. 0030  Spanish special edition: Chapter 09 Volume 1 P. 0033  Portuguese special edition Chapter 09 Volume 1 P. 0033

		It-Tieni Direttiva tal-Kunsilltat-12 ta' Ġunju 1972fuq l-armonizzazzjoni tad-dispożizzjonijiet stipulati b'liġi, regolament jew azzjoni amministrattiva relatata mar-regolamenti li jikkontrollaw it-taxxa fuq il-bejgħ u t-taxxa tas-sisa applikabbli fuq vjaġġar internazzjonali(72/230/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 99 tiegħu,Wara li kkunsidra d-Direttiva tal-Kunsill tat-28 ta' Mejju 1969 (1) fuq l-armonizzazzjoni tad-dispożizzjonijiet stipulati b'liġi, regolament jew azzjoni amministrattiva relatati ma' l-eżenzjoni mit-taxxa fuq il-bejgħ u t-taxxa tas-sisa fuq oġġetti importati waqt vjaġġar internazzjonali [1];Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew,Wara li kkunsidra l-Opinjoni tal-Kumitat Ekonomiku u Soċjali,Billi, ir-Riżoluzzjoni tal-Kunsill u tar-Rappreżentanti tal-Gvernijiet ta' l-Istati Membri tat-22 ta' Marzu 1971 [2] dwar il-ħolqien fi stadji ta' unjoni ekonomika u monetarja fil-Komunità, titlob b'mod partikolari, għal twessigħ gradwali ta' l-eżenzjoni mit-taxxa mogħtija lill-individwi meta dawn ikunu qed jaqsmu l-fruntieri intra-Komunitarji;Billi huwa xieraq li l-ivjaġġar tal-passiġġieri bejn l-Istati Membri jitħaffef permezz ta' żieda fl-eżenzjoni mit-taxxa fuq il-bejgħ u mit-taxxa tas-sisa msemmija fid-Direttiva tal-Kunsill tat-28 ta' Mejju 1969; billi, għal dak il-għan u sabiex jitnaqqsu l-kontrolli, minn issa 'l quddiem għandhom jiġu simplifikati d-dikjarazzjonijiet magħmula minn vjaġġaturi li qed jaqsmu l-fruntieri intra-Komunitarji f'każijiet fejn il-valur jew il-kwantità ta' oġġetti fil-pussess tagħhom ma jaqbiżx il-limitu ta' eżenjoni mid-dazju.Filwaqt li, persuni li jgħixu ħdejn il-fruntieri intra-Komunitarji u l-ekwipaġġ tal-mezzi ta' trasport użati fuq livell internazzjonali għanhom minn issa ‘l quddiem ikunu eliġibbli għal ċerti eżenjonijiet;Billi, minħabba l-problemi tekniċi li ħarġu mill-applikazzjoni ta' l-Artikolu 6 tad-Direttiva msemmija hawn fuq, għandhom jiġu trattati ċerti problemi marbuta mar-remissjoni tat-taxxa fl-istadju tal-bejgħ bl-imnut;Billi, minħabba l-ħolqien progressiv ta' żona ekonomika b'karatteristiċi jixbhu lil dawk ta' suq domestiku li jħaddan lill-Komunità, l-Istati Membru sa jkollhom ineħħu, fil-każ ta' kummerċ intra-Komunitarju, is-sistemi fis-seħħ bħalissa li jinvolvu r-remissjoni tat-taxxa fuq l-esportazzjoni u l-imposizzjoni ta' taxxa fuq l-importazzjoni u għaldaqstant anke r-remissjoni tat-taxxa fuq il-bejgħ u t-taxxa tas-sisa fl-istadju ta' bejgħ bl-imnut.Billi, minkejja dan, it-tneħħija sħiħa tat-tali remissjonijiet tat-taxxa tista' tinkiseb biss gradwalment; billi, l-ewwel pass għandu jkun li jkunu stabbiliti ċerti regoli komuni marbuta mal-każijiet standard ta' remissjoni mit-taxxa fl-istadju ta' bejgħ bl-imnut applikabbli għal persuni li jgħixu fil-Komunità;ADOTTA DIN ID-DIRETTIVA:Artikolu 1L-Artikolu 2 tad-Direttiva tal-Kunsill tat-28 ta' Mejju 1969 għandu jiġi emendat kif ġej:(a) fil-paragrafu 1, il-kliem "mija u ħamsa w għoxrin unità tal-għadd"iridu jiġu sostitwiti b' "ħamsa u sebgħin unità tal-għadd";(b) fil-paragrafu 2, il-kliem "tletin unità tal-għadd"iridu jiġu sostitwiti b' "għoxrin unità tal-għadd"(ċ) fil-paragrafu 3, il-kliem "mija u ħamsa u għoxrin unità tal-għadd"iridu jiġu sostitwiti b' "ħamsa u sebgħin munita tal-għadd".Artikolu 2"1. Mingħajr preġudizzju għad-dispożizzjonijiet nazzjonali applikabbli għall-vjaġġaturi li r-residenza tagħhom hija barra mill-Ewropa, kull Stat Membru għandu jistabbilixxi l-limiti kwantitattivi li ġejjin, għall-eżenzjonijiet mit-taxxa fuq il-bejgħ u t-taxxa tas-sisa ta' l-oġġetti mniżżla hawn taħt:| I Vjaġġar bejn pajjizi terzi u l-Komunità | II Vjaġġar bejn l-Istati Membri |a)prodotti tat-tabakk:sigarretti | 200 | 300 |jew | | |cigarillos (sigarri b'piż ta' mhux iktar minn 3 grammi kull wieħed) | 100 | 150 |jew | | |sigarri | 50 | 75 |jew | | |Tabakk għat-tipjip | 250 g | 400 g |b)xorb alkoħoliku:—xarbiet distillati u spirti b'qawwa alkolħolika li taqbeż it-22o | flixkun standard (0,7 sa litru) | sa total ta' 1,5 literig |or | | |— xarbiet distillati u spirti, u aperitivi b'bażi ta' inbid jew alkoħol b'qawwa alkoħolika li ma taqbiżx it-22o, inbejjed bil-gass, inbejjed fortifikati | sa total ta' 2 litri | sa total ta' 3 litri |u | | |—inbejjed bla gass | sa total ta' 2 litri | sa total ta' 3 litri |ċ)fwejjaħ | 50 g | 75 g |u | | |"toilet-waters" | 1/4 ta' litru | 3/8 ta' litru |d)kafe | 500 g | 750 g |jew | | |estratti tal-kafe u essenzi: | 200 g | 300 g |e)te | 100 g | 150 g |jew | | |estratti tat-te: | 40 g | 60 g" |Artikolu 3"1. L-Istati Membri jistgħu inaqqsu l-valur u/jew il-kwantità ta' oġġetti li jistgħu jiddaħħlu mingħajr ħlas ta' dazju, sa wieħed minn għaxra tal-valuri u/jew kwantitajiet li hemm provvdut għalihom fl-Artikoli 2 u 4 (1), kolonna II, fejn it-tali oġġetti importati minn Stat Membru ieħor minn persuni residenti fiż-żona tal-fruntiera ta' l-Istat Membru li qed jimporta jew f'dik ta' l-Istat Membru ġar, minn ħaddiema li jaħdmu fiż-żona tal-fruntiera, jew mill-ekwipaġġ ta' mezzi ta' trasport użati fi vjaġġar internazzjonali.Madankollu, id-dritt li ma jitħallasx dazju fuq l-oġġetti mniżżla hawn taħt jista' jkun kif ġej:(a) prodotti tat-tabakk:sigaretti | 40 |jew | |sigarri żgħar (sigarri b'piż ta' mhux aktar minn 3 grammi kull wieħed) | 20 |jew | |sigarri | 10 |jew | |tabakk għat-tipjip | 50 g |(b) xorb alkoħoliku—xarbiet distillati u spirti b'qawwa alkoħolika li taqbeż it-22o | 0.25 litri |jew | |—xarbiet distillati u spirti, u aperitivi b'bażi ta' inbid jew alkoħol b'qawwa alkoħolika lima taqbiżx it-22o, inbejjed bil-gass, inbejjed fortifikati | 0.50 litri |u | |—inbejjed bla gass | 0.50 litri |2. L-Istati Membri jistgħu jistabbilixxu l-limiti l-aktar baxxi f'dak li għandu x'jaqsam mal-valur u/jew il-kwantita għall-eżenzjoni ta' oġġetti meta dawn ikunu mpurtati minn pajjiż terz minn persuni residenti fuq iż-żona tal-fruntiera, minn ħaddiema li jaħdmu fiż-żona tal-fruntiera jew mill-ekwipaġġ ta' mezzi ta' trasport użati fl-ivjaġġar bejn pajjiżi terzi u l-Komunità.3. L-Istati Membri jisgħu jistabbilixxu l-limiti l-aktar baxxi għal dak li għandu x'jaqsam mal-valur u/jew il-kwantità għall-eżenzjoni ta' oġġetti meta dawn huma importati minn Stat Membru ieħor minn membri tal-forzi armati ta' Stat Membru, inklużi l-ħaddiema mhux militari u l-irġiel jew nisa tagħhom u t-tfal dipendenti minnhom, stazzjonati fi Stat Membru ieħor.4. Ir-restrizzjonijiet imsemmija fil-paragrafi 1 u 2 m'għandhomx japplikaw meta l-persuni li hemm referenza għalihom f'dawn il-paragrafi jipproduċu evidenza li turi li huma sejrin lil hinn miż-żona tal-fruntiera jew li mhux sa jirritornaw miż-żona tal-fruntiera ta' l-Istat Membru jew il-pajjiż terz ġar.Madankollu, dawn ir-restrizzjonijiet xorta għandhom japplikaw għall-ħaddiema taż-żona tal-fruntiera u għall-ekwipaġġ tal-mezzi ta' trasport użati fi vjaġġar internazzjonali meta dawn jimpurtaw oġġetti waqt li jkunu qed jivjaġġaw waqt xogħolhom.5. Għall-finijiet tal-paragrafi 1, 2 u 4:- "żona tal-fruntiera" tfisser żona li f'linja dritta ma testendix aktar minn 15-il kilometru mill-fruntiera ta' Stat Membru. Madankollu, kull Stat Membru għandu jinkludi fiż-żona tal-fruntiera tiegħu id-distretti amminstrattivi lokali li parti minnhom qiegħda fiż-żona;- "ħaddiem taż-żona tal-fruntiera" tfisser kull persuna li l-attivitajiet normali tagħha jirrikjedu li fil-ġranet ta' xogħol tmur fuq in-naħa l-oħra tal-fruntiera."Artikolu 4L-Artikolu 6 tad-Direttiva tal-Kunsill tat-28 ta' Mejju 1969 għandu jiġi emendat kif ġej:(a) It-test ta' dak l-Artikolu għandu jsir il-paragrafu 1 ta' dak l-Artikolu;(b) Għandhom jiżdiedu l-paragrafi li ġejjin:"2. Mingħajr preġudizzju għar-regoli relatati mal-bejgħ li jsir fil-ħwienet ta' l-ajruporti taħt il-kontroll tad-dwana u fuq l-ajruplan, l-Istati Membri jistgħu, fir-rigward ta' bejgħ fl-istadju ta' bejgħ bl-imnut, fil-każijiet u skond il-kondizzjonijiet mitluba mill-paragrafi 3 u 4, jawtorizzaw ir-remissjoni tat-taxxa fuq il-bejgħ fuq oġġetti li jkunu qed jinġarru fil-bagalja personali ta' vjaġġaturi li qed jitilqu minn Stat Membru. Ma tista' tinagħta l-ebda remissjoni fuq taxxa tas-sisa.3. Fil-każ ta' vjaġġaturi li d-domiċilju jew ir-residenza abitwali tagħhom qiegħda barra mill-Komunità, kull Stat Membru jista' jistabbilixxi limiti u kondizzjonijiet ta' applikazzjoni dwar ir-remissjoni tat-taxxa.Fil-każ ta' vjaġġaturi, li d-domiċilju, ir-reżidenza abitwali jew il-post tax-xogħol tagħhom qiegħed ġo Stat Membru, jista' jkun hemm remissjoni tat-taxxa biss fuq oġġetti li l-valur individwali tagħhom, inkluża t-taxxa, jaqbeż l-ammont speċifikat fl-Artikolu 2(1).L-Istati Membri jistgħu jżidu dak l-ammont. Barra minn hekk, jistgħu ukoll jeskludu r-residenti tagħhom mill-benefiċċju ta' din ir-remissjoni tat-taxxa.4. Ir-remissjoni tat-taxxa għandha tkun suġġeta:(a) fil-każijiet li hemm referenza għalihom fl-ewwel sub-paragrafu tal-paragrafu 3, għall-produzzjoni ta' kopja ta' l-irċevuta jew ta' xi dokument ieħor minfloku, endorsjat mid-dwana ta' l-Istati Membru li qed jesportaw biex jiċċertifika l-esportazzjoni ta' l-oġġetti;(b) fil-każijiet li hemm referenza għalihom fit-tieni sub-paragrafu tal-paragrafu 3, għall-produzzjoni ta' kopja ta' l-irċevuta jew xi dokument ieħor minfloku, endorsjat mid-dwana ta' l-Istat Membru fejn issir l-aħħar importazzjoni jew minn awtorità oħra ta' dak l-Istat Membru li hija kompetenti f'kwistjonijiet ta' taxxa fuq il-bejgħ.5. Għall-finijiet ta' dan l-Artikolu:- "domiċilju jew residenza abitwali" tfisser il-post imniżżel bħala tali f'passaport, karta ta' identità jew, jekk mhux f'dawn, f'dokumenti oħra ta' identità li l-Istat Membru li qed jesporta jirrikonoxxi bħala validi;- "oġġett" iffisser ħaġa jew ġabra ta' ħwejjeġ li normalment jagħmlu ħaġa sħiħa."Artikolu 5"Artikolu 7aL-Istati Membri, għandhom fil-qafas ta' vjaġġar intra-Komunitarju, jieħdu l-miżuri meħtieġa biex jippermettu lill-vjaġġaturi li jikkonfermaw taċitament jew b'dikjarazzjoni sempliċi orali li huma jikkonformaw mal-limiti awtorizzati u mal-kondizzjonijiet għad-drittijiet li ma jħallsux dazju."Artikolu 61. L-Istati Membri għandhom ipoġġu fis-seħħ il-miżuri meħtieġa biex jikkonformaw:- ma' l-Artikli 1, 2, 3 u 5 ta' din id-Direttiva, sa mhux aktar tard mill-1 ta' Lulju 1972;- ma' l-Artikolu 4 ta' din id-Direttiva, sa mhux aktar tard mill-1 ta' Jannar 1973.2. Kull Stat Membru għandu jgħarraf lill-Kummissjoni bil-miżuri li jkun adotta biex jimplimenta din id-Direttiva.Il-Kummissjoni għandha tgħaddi dan it-tagħrif lill-Istati Membri l-oħra.Artikolu 7Din id-Direttiva hija indirizzata lill-Istati Membri.Magħmul fil-Lussemburgu, fit-12 ta' Ġunju 1972.Għall-KunsillIl-PresidentJ. Dupong[1] ĠU L 133, ta' l-4.6.1969, p. 6[2] ĠU C 28, tas-27.3.1971, p. 1.--------------------------------------------------


title: 2006/14/KE: Direttiva tal-Kummissjoni 2006/14/KE tas- 6 ta’ Frar 2006 li temenda l-Anness IV għad-Direttiva tal-Kunsill 2000/29/KE dwar miżuri ta’ ħarsien kontra d-dħul fil-Komunità ta’ organiżmi li jagħmlu l-ħsara lill-pjanti jew lill-prodotti tal-pjanti u kontra t-tifrix tagħhom fil-Komunità

text:
               28.11.2006

               MT

               Il-Ġurnal Uffiċjali ta’ l-Unjoni Ewropea

               125

         DIRETTIVA TAL-KUMMISSJONI 2006/14/KE
   tas-6 ta’ Frar 2006
   li temenda l-Anness IV għad-Direttiva tal-Kunsill 2000/29/KE dwar miżuri ta’ ħarsien kontra d-dħul fil-Komunità ta’ organiżmi li jagħmlu l-ħsara lill-pjanti jew lill-prodotti tal-pjanti u kontra t-tifrix tagħhom fil-Komunità
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar miżuri protettivi kontra d-dħul fil-Komunità ta’ organiżmi li jagħmlu l-ħsara lill-pjanti u lill-prodotti tal-pjanti u kontra t-tifrix tagħhom fil-Komunità (1), u partikolarment il-punt (d) tat-tieni paragrafu ta’ l-Artikolu 14 tagħha,
   Billi:

               (1)

               L-Istandard Internazzjonali FAO għall-Miżuri Fitosanitarji (ISPM) Nru 15 dwar “Linji ta' gwida li jirregolaw il-materjal għall-ippakkjar magħmul mill-injam fil-kummerċ internazzjonali” ġie adottat f’Marzu 2002 mir-Raba' Kummissjoni Interim għall-Miżuri Fitosanitarji (ICPM). Id-dispożizzjonijiet rilevanti mid-Direttiva 2000/29/KE ġew irregolati skond dawn il-linji ta' gwida mid-Direttiva tal-Kummissjoni 2004/102/KE tal-5 ta’ Ottubru 2004 li temenda l-Annessi II, III, IV uV tad-Direttiva tal-Kunsill 2000/29/KE dwar miżuri protettivi kontra d-dħul fil-Komunità ta’ organiżmi li jagħmlu l-ħsara lill-pjanti jew lill-prodotti tal-pjanti u kontra t-tifrix tagħhom fil-Komunità (2).

               (2)

               Flimkien mal-miżuri approvati skond l-ISPM 15, id-Direttiva 2004/102/KE tinkludi kundizzjoni li l-materjal għall-ippakkjar magħmul mill-injam għandu jsir minn injam ittundjat mingħajr qoxra. L-ISPM Nru 15 għamel din għażla suġġetta għall-ġustifikazzjoni teknika. L-applikazzjoni għal dik il-kundizzjoni ġiet posposta sa l-1 ta’ Marzu 2006 mid-Direttiva tal-Kunsill 2005/15/KE tat-28 ta’ Frar 2005 li temenda l-Anness IV tad-Direttiva 2000/29/KE dwar miżuri protettivi kontra d-dħul fil-Komunità ta’ organiżmi li jagħmlu l-ħsara lill-pjanti u lill-prodotti tal-pjanti u kontra t-tifrix tagħhom fil-Komunità (3).

               (3)

               Il-Komunità talbet ukoll li l-ISPM Nru 15 jiġi rivedut fuq livell internazzjonali sabiex jinkludi kundizzjoni li tindirizza t-tħassib tal-Komunità dwar il-preżenza tal-qoxra fuq tali ppakkjar ta’ l-injam fil-kummerċ internazzjonali.

               (4)

               Filwaqt li l-proċedura ta’ reviżjoni ta’ l-ISPM Nru 15 għadha għaddejja u qabel ma jkunu disponibbli r-riżultati ta’ dik ir-reviżjoni, l-applikazzjoni tal-kundizzjoni Komunitarja li l-materjal għall-ippakkjar magħmul mill-injam importat minn pajjiżi terzi għandu jsir minn injam ittundjat mingħajr qoxra għandha tiġi posposta temporanjament.

               (5)

               Id-Direttiva 2000/29/KE għandha għalhekk tiġi emendata skond dan.

               (6)

               l-miżuri previsti f’din id-Direttiva huma skond l-opinjoni tal-Kumitat Permanenti dwar is-Saħħa tal-Pjanti,

         ADOTTAT DIN ID-DIRETTIVA:
   Artikolu 1
   Id-Direttiva 2000/29/KE hija emendata kif ġej:

               (1)

               L-Anness IV, Parti A, sezzjoni I, punt 2, l-aħħar paragrafu fl-aħħar tal-kolonna ta’ fuq in-naħa tal-lemin jinbidel b’dan li ġej:
               “L-ewwel inċiż, li jitlob li materjal ta’ l-ippakkjar ta’ l-injam ikun magħmul minn injam ittundjat bla qoxra, għandha tapplika biss mill-1 ta’ Jannar 2009. Dan il-paragrafu għandu jiġi rivedut sa l-1 ta’ Settembru 2007”.

               (2)

               L-Anness IV, Parti A, sezzjoni I, punt 8, l-aħħar paragrafu fl-aħħar tal-kolonna ta’ fuq in-naħa tal-lemin jinbidel b’ dan li ġej:
               “L-ewwel linja tal-punt (a), li titlob li materjal ta’ l-ippakkjar ta’ l-injam ikun magħmul minn injam ittundjat bla qoxra, għandha tapplika biss mill-1 Jannar 2009. Dan il-paragrafu għandu jiġi rivedut sa l-1 ta’ Settembru 2007”.

         Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa mhux aktar tard mill-28 ta’ Frar 2006.
   Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġijiet nazzjonali li jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fit-tielet jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hi indirizzata lill-Istati Membri.

      Magħmula fi Brussell, nhar is-6 ta’ Frar 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 169, ta’ l-10.7.2000, p. 1. Id-Direttiva kif emendata l-aħħar bid-Direttiva tal-Kummissjoni 2005/77/KE (ĠU L 296, tal-12.11.2005, p. 17).

      (2)  ĠU L 309, tas-6.10.2004, p. 9.

      (3)  ĠU L 56, tat-2.3.2005, p. 12.